2
1.	A GYÓGYSZER NEVE

[bookmark: _Hlk159592346]Sunitinib Galenika 12,5 mg kemény kapszula
Sunitinib Galenika 25 mg kemény kapszula
Sunitinib Galenika 50 mg kemény kapszula


2.	MINŐSÉGI ÉS MENNYISÉGI ÖSSZETÉTEL

12,5 mg kemény kapszula
12,5 mg szunitinibet tartalmaz kapszulánként.

25 mg kemény kapszula
25 mg szunitinibet tartalmaz kapszulánként.

50 mg kemény kapszula
50 mg szunitinibet tartalmaz kapszulánként.

A segédanyagok teljes listáját lásd a 6.1 pontban.


3.	GYÓGYSZERFORMA

Kemény kapszula.

Sunitinib Galenika 12,5 mg kemény kapszula
[bookmark: _Hlk163328253][bookmark: _Hlk163327842]4-es méretű (körülbelül 14,3 mm hosszú) kemény zselatin kapszula narancssárga kapszulatetővel és narancssárga kapszulatesttel, a kapszulatesten fehér jelölőfestékkel „SB 12.5” jelöléssel és fehér vonallal, a kapszula sárga-narancssárga színű granulátumot tartalmaz.

Sunitinib Galenika 25 mg kemény kapszula
[bookmark: _Hlk163328270][bookmark: _Hlk163327867]3-as méretű (körülbelül 15,9 mm hosszú) kemény zselatin kapszula karamell kapszulatetővel és narancssárga kapszulatesttel, a kapszulatesten fehér jelölőfestékkel „SB 25” jelöléssel és fehér vonallal, a kapszula sárga-narancssárga színű granulátumot tartalmaz.

Sunitinib Galenika 50 mg kemény kapszula
[bookmark: _Hlk163327880]1-es méretű (körülbelül 19,4 mm hosszú) kemény zselatin kapszula karamell kapszulatetővel és karamell kapszulatesttel, a kapszulatesten fehér jelölőfestékkel „SB 50” jelöléssel és fehér vonallal, a kapszula sárga-narancssárga színű granulátumot tartalmaz.


4.	KLINIKAI JELLEMZŐK

4.1	Terápiás javallatok

Gastrointestinalis stroma tumor (GIST)
A Sunitinib Galenika a gastrointestinalis stromából kiinduló, nem reszekálható és/vagy metasztatizáló malignus tumorok (GIST) kezelésére javallott felnőtteknél, rezisztencia vagy intolerancia miatt sikertelen imatinib-kezelést követően.

Metasztatizáló vesesejtes karcinóma (MRCC)
A Sunitinib Galenika előrehaladott/metasztatizáló vesesejtes karcinóma (metastatic renal cell carcinoma, MRCC) kezelésére javallott felnőtteknél.

A pancreas neuroendokrin tumorai (pNET)
A Sunitinib Galenika a pancreas nem reszekálható vagy metasztatizáló, jól differenciált, progrediáló neuroendokrin tumorainak (pancreatic neuroendocrine tumour, pNET) kezelésére javallott felnőtteknél.

4.2	Adagolás és alkalmazás

A Sunitinib Galenika-val történő kezelést daganatellenes szerek alkalmazásában jártas orvosnak kell indítania.

Adagolás
GIST-ben és MRCC-ben a Sunitinib Galenika ajánlott adagja naponta egyszer 50 mg per os, négy egymást követő héten keresztül, majd két hét szünet (4/2 adagolási rend), ami megfelel egy teljes hathetes kezelési ciklusnak.

pNET-ben a Sunitinib Galenika ajánlott adagja naponta egyszer 37,5 mg per os, előre meghatározott gyógyszermentes időszak nélkül.

Dózismódosítások

Biztonságosság és tolerabilitás
GIST-ben és MRCC-ben a dózismódosítások 12,5 mg-os lépésenként történhetnek, az egyéni biztonságossági szempontok és a tolerabilitás alapján. A napi adag nem haladhatja meg a 75 mg-ot, illetve nem csökkenthető 25 mg alá.

pNET-ben a dózismódosítások 12,5 mg-os lépésenként történhetnek, az egyéni biztonságosság és tolerabilitás alapján. A pNET III. fázisú vizsgálatában alkalmazott legnagyobb adag naponta 50 mg volt.

Az egyéni biztonságosság és tolerabilitás alapján szükség lehet az adagolás megszakítására.

CYP3A4-inhibitorok/-induktorok
Erős CYP3A4-enziminduktorok, mint például a rifampicin, szunitinibbel történő egyidejű alkalmazását kerülni kell (lásd 4.4 és 4.5 pont). Ha ez nem lehetséges, a szunitinib adagjának emelése válhat szükségessé 12,5 mg-os lépésekben (GIST-ben és MRCC-ben maximum 87,5 mg/nap adagig, illetve pNET-ben 62,5 mg/nap adagig) a tolerabilitás körültekintő ellenőrzése mellett.

Erős CYP3A4-gátlók, mint például a ketokonazol, szunitinibbel történő egyidejű alkalmazását kerülni kell (lásd 4.4 és 4.5 pont). Ha ez nem lehetséges, szükség lehet a szunitinib adagjának csökkentésére: GIST-ben és MRCC-ben napi 37,5 mg, illetve pNET-ben napi 25 mg a minimális adag, a tolerabilitás körültekintő ellenőrzése mellett.

Egyidejű alkalmazásra a CYP3A4 enzimet nem, vagy alig indukáló, illetve gátló másik gyógyszer választását kell megfontolni.

Különleges betegcsoportok

Gyermekek és serdülők
A szunitinib biztonságosságát és hatásosságát 18 évesnél fiatalabb betegek esetében nem igazolták.

A jelenleg rendelkezésre álló adatok leírása a 4.8, 5.1 és 5.2 pontban található, de az adagolásra vonatkozóan nem adható ajánlás.

Idősek
Klinikai vizsgálatokban a szunitinibet kapó betegek körülbelül egyharmada 65 éves vagy annál idősebb volt. Nem észleltek jelentős különbséget a biztonságosság és a hatásosság vonatkozásában a fiatalabb és az idősebb betegek között.

Májkárosodás
A kezdő adagolás módosítása nem ajánlott, ha a szunitinibet enyhe és közepes fokú (Child–Pugh A és B stádium) májkárosodásban szenvedő betegeknek adják. A szunitinibet nem vizsgálták súlyos (Child–Pugh C stádium) májkárosodásban szenvedő egyéneknél, ezért alkalmazása súlyos májkárosodásban szenvedő betegeknél nem javasolható (lásd 5.2 pont).

Vesekárosodás
A kezdő dózis módosítása nem szükséges, ha a szunitinibet vesekárosodásban (enyhe–súlyos) vagy hemodializált, végstádiumú vesebetegségben (end-stage renal disease, ESRD) szenvedő betegeknek adják. A későbbi dózismódosításoknak az egyéni biztonságosságon és tolerabilitáson kell alapulniuk (lásd 5.2 pont).

Az alkalmazás módja
A Sunitinib Galenika-t szájon át kell alkalmazni. Étkezés közben vagy étkezéstől függetlenül is bevehető.

Egy adag kihagyásakor a betegnek nem kell soron kívüli adagot kapnia. A beteg a szokásos előírt adagot vegye be a következő napon.

4.3	Ellenjavallatok

A készítmény hatóanyagával vagy a 6.1 pontban felsorolt bármely segédanyagával szembeni túlérzékenység.

4.4	Különleges figyelmeztetések és az alkalmazással kapcsolatos óvintézkedések

Az erős CYP3A4-enziminduktorokkal történő egyidejű alkalmazást kerülni kell, mert csökkenthetik a szunitinib plazmakoncentrációját (lásd 4.2 és 4.5 pont).

Az erős CYP3A4-gátlókkal történő egyidejű alkalmazást kerülni kell, mert megnövelhetik a szunitinib plazmakoncentrációját (lásd 4.2 és 4.5 pont).

A bőr és a bőr alatti szövet betegségei
A betegeket tájékoztatni kell, hogy előfordulhat a haj vagy a bőr depigmentálódása a szunitinib-kezelés alatt. Egyéb lehetséges bőrgyógyászati hatások a bőrszárazság, a bőr megvastagodása, illetve kirepedezése, hólyagok képződése, vagy bőrkiütések a tenyéren és a talpon.

A fenti reakciók nem kumulatívak, jellemzően reverzibilisek voltak, és általában nem vezettek a kezelés leállításához. Pyoderma gangraenosumot jelentettek, amely általában reverzibilis volt a szunitinib elhagyását követően. Súlyos bőrreakciókat, köztük erythema multiformét (EM), Stevens–Johnson-szindrómára (SJS), valamint toxicus epidermalis necrolysisre (TEN) utaló eseteket jelentettek, amelyek közül néhány halálos kimenetelű volt. Ha az SJS, TEN vagy EM jelei vagy tünetei (például progrediáló bőrkiütések, gyakran hólyagokkal vagy nyálkahártya-laesiókkal) jelen vannak, a szunitinib-kezelést le kell állítani. Ha az SJS vagy TEN diagnózisa beigazolódott, a kezelést tilos újrakezdeni. Néhány feltételezett EM-es esetben a betegek a reakció elmúlása után tolerálták a szunitinib-kezelés újrakezdését kisebb dózissal. Néhány ilyen beteg egyidejűleg kortikoszteroid- vagy antihisztamin-kezelést is kapott (lásd 4.8 pont).

Vérzés és tumorvérzés
A szunitinibbel végzett klinikai vizsgálatokban és a forgalomba hozatalt követő megfigyelések során vérzéses eseteket, köztük gastrointestinalis, légzőrendszeri, húgyúti és agyvérzést jelentettek – néhány eset halálos kimenetelű volt (lásd 4.8 pont).

A vérzéses események értékelésekor rutinszerűen teljesvérkép- és fizikális vizsgálatot is végezni kell.

Az orrvérzés volt a leggyakoribb vérzéses mellékhatás, amely a vérzéses eseményről beszámoló, szolid tumorban szenvedő betegek körülbelül felénél előfordult. Ezen vérzéses események közül néhány súlyos volt, de csak nagyon ritkán volt halálos kimenetelű.

Tumorvérzéses eseményeket jelentettek, olykor tumornecrosissal összefüggésben. Ezek közül a vérzéses események közül néhány halálos kimenetelű volt.

A tumorvérzés hirtelen léphet fel, és tüdőtumorok esetén súlyos, életveszélyes haemoptysishez vagy tüdővérzéshez vezethet. Szunitinibbel kezelt, MRCC-ben, GIST-ben, illetve tüdőtumorban szenvedő betegeknél tüdővérzéses eseteket figyeltek meg a klinikai vizsgálatokban, valamint jelentettek a forgalomba hozatalt követően, ezek közül néhány halálos kimenetelű volt. A szunitinib tüdőtumor kezelésére nincs jóváhagyva.

Antikoagulánssal (például warfarinnal, acenokumarollal) egyidejűleg kezelt betegeket időszakosan a teljes vérkép (vérlemezkeszám), az alvadási paraméter (PT/INR) vizsgálatával és fizikális vizsgálattal lehet ellenőrizni.

Gastrointestinalis betegségek
A leggyakrabban jelentett gastrointestinalis mellékhatások a hasmenés, a hányinger/hányás, a hasi fájdalom, a dyspepsia és a stomatitis/szájfájdalom voltak. Oesophagitis-eseteket szintén jelentettek (lásd 4.8 pont).

Kezelésre szoruló gastrointestinalis mellékhatások szupportív ellátása esetén hányingert csökkentő, hasmenés elleni gyógyszerek vagy antacidum adására lehet szükség.

Súlyos, esetenként halálos kimenetelű gastrointestinalis szövődmények, köztük gastrointestinalis perforáció léptek fel szunitinib-kezelésben részesülő, hasi tumorban szenvedő betegek esetében.

Hypertensio
A szunitinibbel összefüggésben hypertensióról számoltak be, beleértve a súlyos hypertensiót is (200 Hgmm feletti systolés vagy 110 Hgmm feletti diastolés vérnyomás). A betegeket magasvérnyomás-betegségre szűrni és szükség esetén kezelni kell. A gyógyszerszedés átmeneti szüneteltetése javasolt súlyos, nem kontrollált hypertensiv esetekben. A kezelés újrakezdhető, ha a hypertensiót megfelelően sikerül kontrollálni (lásd 4.8 pont).

Hematológiai betegségek
Abszolút neutrofilszám-csökkenésről és vérlemezkeszám-csökkenésről számoltak be szunitinibbel összefüggésben (lásd 4.8 pont). Ezek az események nem kumulatívak, többnyire reverzibilisek voltak, és általában nem vezettek a kezelés leállításához. A III. fázisú vizsgálatokban egyik esemény sem volt halálos kimenetelű, de ritka, halálozáshoz vezető hematológiai eseményekről, köztük thrombocytopeniához társuló vérzésről és neutropeniás fertőzésekről számoltak be a forgalomba hozatalt követő megfigyelések során.

Anaemia előfordulását figyelték meg a szunitinib-kezelés során, annak korai és késői szakában egyaránt.

Szunitinib-kezelésben részesülő betegek minden egyes kezelési ciklusának elkezdése előtt teljesvérkép-vizsgálatot kell végezni (lásd 4.8 pont).

Szívbetegségek
Szunitinibbel kezelt betegeknél cardiovascularis eseményeket, köztük szívelégtelenséget, cardiomyopathiát, a bal kamrai ejekciós frakció (LVEF) normálérték alsó határa alá történő csökkenését, myocarditist, myocardialis ischaemiát és myocardialis infarctust jelentettek – néhány eset halálos kimenetelű volt. Ezek az adatok arra utalnak, hogy a szunitinib fokozza a cardiomyopathia kockázatát. A kezelt betegeknél a gyógyszerspecifikus hatáson kívül a szunitinib által kiváltott cardiomyopathia további, specifikus kockázati tényezőjét nem azonosították. A szunitinibet körültekintéssel kell alkalmazni az olyan betegeknél, akiknél fennáll az ilyen események kockázata, vagy akiknek a kórtörténetében ilyen esemény szerepel (lásd 4.8 pont).

A szunitinib összes klinikai vizsgálatából kizárták azokat a betegeket, akiknél a szunitinib-kezelést megelőző 12 hónapban cardialis esemény, mint például myocardialis infarctus (beleértve a súlyos vagy instabil anginát), koszorúér-/perifériás artéria-bypass-graft műtét, cerebrovascularis történés vagy tranziens ischaemiás attak (TIA) vagy tüdőembólia fordult elő, vagy akik pangásos szívelégtelenség (congestive heart failure, CHF) tüneteit mutatták. Nem ismert, hogy azoknál a betegeknél, akiknél ezek a betegségek egyidejűleg fennállnak, magasabb-e a szunitinibbel összefüggő bal kamrai diszfunkció kialakulásának a kockázata.

A kezelőorvosnak tanácsos mérlegelnie ezen kockázatot a gyógyszertől várt potenciális előnnyel szemben. A szunitinib-kezelés alatt a betegeket gondosan ellenőrizni kell a pangásos szívelégtelenség klinikai jeleinek, illetve tüneteinek észlelése érdekében, különös tekintettel azokra a betegekre, akiknél kardiológiai kockázati tényezők állnak fenn és/vagy a kórelőzményükben koszorúér-betegség szerepel. Tanácsos a szunitinib-kezelés elkezdése előtt, illetve időszakosan a kezelés alatt is az LVEF mérése. Ha nincsenek cardialis rizikófaktorok, a kezelés elkezdése előtt ajánlott megmérni az ejekciós frakciót.

A pangásos szívelégtelenség klinikai tüneteinek megjelenése esetén a szunitinib-kezelés leállítása ajánlott. Azoknál a betegeknél, akiknél a pangásos szívelégtelenség klinikai tünetei nem észlelhetők, de az ejekciós frakció értéke 50% alatti, és ez több mint 20%-kal a kiindulási érték alatt van, a szunitinib alkalmazásának megszakítása és/vagy a dózis csökkentése javasolt.

A QT-távolság megnyúlása
A QT-távolság-megnyúlást és torsade de pointes-t figyeltek meg szunitinib-kezelésben részesülő betegeknél. A QT-távolság megnyúlása a ventricularis arrhythmiák kialakulásának fokozott kockázatához vezethet, beleértve a torsade de pointes-t.

A szunitinibet megfelelő körültekintéssel kell adni olyan betegnek, akinek anamnézisében ismert QT‑távolság-megnyúlás szerepel, illetőleg aki antiarrhythmiás szert vagy olyan gyógyszert szed, amely megnyújthatja a QT-távolságot, vagy aki jelentősebb szívbetegségben, bradycardiában szenved, vagy akinek elektrolitzavara van. A szunitinib erős CYP3A4-inhibitorral történő egyidejű alkalmazását korlátozni kell a szunitinib plazmakoncentrációjának lehetséges megnövekedése miatt (lásd 4.2, 4.5 és 4.8 pont).

Vénás thromboemboliás események
Kezeléssel összefüggő vénás thromboemboliás eseményeket jelentettek szunitinib-kezelésben részesülő betegeknél, beleértve a mélyvénás thrombosist és a tüdőembóliát (lásd 4.8 pont). A forgalomba hozatalt követő megfigyelések során több, halálos kimenetelű tüdőembóliát is jelentettek.

Artériás thromboemboliás események
A szunitinibbel kezelt betegeknél artériás thromboemboliás események (ATE) eseteit jelentették, melyek némelyike halálos kimenetelű volt. A leggyakoribb események közé tartoztak a cerebrovascularis történések, a tranziens ischaemiás attak és a cerebralis infarctus. A fennálló malignus betegség és a 65 éves vagy afeletti életkor mellett az artériás thromboemboliás események kockázati tényezői közé tartozott a hypertonia, a diabetes mellitus és a korábbi thromboemboliás betegség.

Aneurysma és arteriadissectio
A vascularis endothelialis növekedési faktor (VEGF-) jelútgátlók alkalmazása a hypertoniás és a nem magas vérnyomású betegeknél egyaránt aneurysmák és/vagy arteriadissectiók kialakulását idézheti elő. A szunitinib-kezelés megkezdése előtt ezt a kockázatot gondosan mérlegelni kell az olyan rizikófaktorokkal rendelkező betegeknél, mint a hypertonia vagy a kórtörténetben előforduló aneurysma.

Thromboticus microangiopathia (TMA)
TMA diagnózisára kell gondolni – beleértve a thromboticus thrombocytopeniás purpurát (TTP) és a haemolyticus uraemiás szindrómát (HUS) is, amelyek néha veseelégtelenséghez vagy halálos kimenetelhez vezettek – haemolyticus anaemia, thrombocytopenia, fáradtság, fluktuáló neurológiai manifesztáció, vesekárosodás és láz előfordulása esetén. TMA kialakulása esetén a beteg szunitinib-kezelését le kell állítani, és azonnal megfelelő kezelést kell kezdeni. A kezelés leállítása után a TMA hatásainak megszűnését figyelték meg (lásd 4.8 pont).

Pajzsmirigy-diszfunkció
A kezelés előtt minden betegnél javasolt a pajzsmirigyfunkció laboratóriumi vizsgálata. A már meglévő hypothyreosisban vagy hyperthyreosisban szenvedő betegeket a szunitinib-kezelés megkezdése előtt a standard klinikai gyakorlat szerinti kezelésben kell részesíteni. A szunitinib-kezelés ideje alatt a pajzsmirigyfunkció 3 havonta végzett rutinszerű ellenőrzése szükséges. Továbbá, a pajzsmirigyfunkció-zavar jeleinek és tüneteinek észlelése érdekében szorosan meg kell figyelni a betegeket a kezelés során, és a pajzsmirigy-diszfunkcióra utaló bármilyen jel és/vagy tünet megjelenésekor a betegeknél a pajzsmirigyfunkciót ellenőrző laboratóriumi vizsgálatot kell végezni, ahogy az klinikailag indokolt. Azoknál a betegeknél, akiknél a pajzsmirigy-diszfunkció megjelenik, a standard klinikai gyakorlat szerinti kezelést kell alkalmazni.

A szunitinib-kezelés korai és késői szakaszában is hypothyreosis kialakulását figyelték meg (lásd 4.8 pont).

Pancreatitis
A szérumlipáz és -amiláz aktivitásának emelkedését észlelték különböző szolid tumorban szenvedő, szunitinib-kezelésben részesülő betegeknél. Ezen betegeknél a lipázaktivitás emelkedése átmeneti volt, és pancreatitis klinikai jelei vagy tünetei általában nem kísérték (lásd 4.8 pont).

Súlyos pancreatitises eseteket jelentettek, melyek közül néhány halálos kimenetelű volt. Ha pancreatitis tünetei jelentkeznek, a szunitinib-kezelést le kell állítani, és a beteget megfelelő, szupportív kezelésben kell részesíteni.

Hepatotoxicitás
A szunitinibbel kezelt betegeknél hepatotoxicitást észleltek. A szunitinibbel kezelt szolid tumoros betegek kevesebb mint 1%-ánál májelégtelenség eseteit figyelték meg, melyek közül néhány halálos kimenetelű volt. A májfunkciós értékeket (glutamát-piruvát-transzamináz [GPT], glutamát‑oxálacetát-transzamináz [GOT], bilirubinszint) ellenőrizni kell a kezelés megkezdése előtt, minden kezelési ciklus alatt és amikor az klinikailag indokolt,. Ha májelégtelenség jelei vagy tünetei jelentkeznek, a szunitinib szedését le kell állítani, és megfelelő szupportív kezelést kell biztosítani (lásd 4.8 pont).

Vesefunkció
Vesekárosodás, veseelégtelenség és/vagy akut veseelégtelenség eseteit jelentették – néhány eset halálos kimenetelű volt (lásd 4.8 pont).

A szunitinibet kapó betegeknél a fennálló vesesejtes carcinoma (renal cell carcinoma, RCC) mellett a vesekárosodás/veseelégtelenség kockázati tényezői közé tartoztak az idős kor, a diabetes mellitus, a fennálló vesekárosodás, a szívelégtelenség, a hypertonia, a sepsis, a dehydratio/hypovolaemia és a rhabdomyolysis.

A folyamatos szunitinib-kezelés biztonságosságát közepesen súlyos és súlyos proteinuriában szenvedő betegeknél módszeresen nem vizsgálták.

Proteinuriás és ritkán nephrosis szindrómás eseteket jelentettek. A kezelés megkezdésekor vizeletvizsgálat javasolt, és a betegeket ellenőrizni kell a proteinuria kialakulásának vagy súlyosbodásának észlelése érdekében. A szunitinib-kezelést le kell állítani nephrosis szindrómában szenvedő betegeknél.

Fistula
Fistulaképződés esetén a szunitinib-kezelést fel kell függeszteni. Csak korlátozott mennyiségű adat áll rendelkezésre a szunitinib-kezelés folytatására vonatkozóan, olyan betegek esetében, akiknél fistula alakult ki (lásd 4.8 pont).

Sebgyógyulási zavar
A szunitinib-kezelés alatt sebgyógyulási zavarral járó eseteket jelentettek.

A szunitinib sebgyógyulásra kifejtett hatását vizsgáló, hivatalos klinikai vizsgálatokat nem végeztek. Jelentős sebészeti beavatkozáson áteső betegeknél elővigyázatosságból javasolt a szunitinib-kezelés átmeneti megszakítása. Jelentős sebészeti beavatkozást követően a kezelés újrakezdésének időpontjáról korlátozott a klinikai tapasztalat. Ezért jelentős sebészeti beavatkozást követően a szunitinib-kezelés folytatásáról a műtétből való felépülés klinikai megítélése alapján kell dönteni.

Az állkapocs osteonecrosisa (Osteonecrosis of the Jaw, ONJ)
Szunitinibbel kezelt betegeknél ONJ eseteit jelentették. Az esetek többsége azoknál a betegeknél jelentkezett, akik korábban vagy egyidejűleg intravénás biszfoszfonát-kezelésben részesültek, mely esetén az ONJ kockázata ismert. Ezért a szunitinib és az intravénás biszfoszfonátok egyidejű vagy szekvenciális alkalmazása óvatosságot igényel.

Az invazív fogászati beavatkozás szintén ismert kockázati tényező. A szunitinib-kezelés előtt a fogászati vizsgálatot és a megfelelő preventív fogászati beavatkozás elvégzését mérlegelni kell. Azoknál a betegeknél, akik korábban intravénás biszfoszfonátot kaptak vagy éppen azt kapnak, az invazív fogászati beavatkozásokat lehetőség szerint kerülni kell (lásd 4.8 pont).

Túlérzékenység/angiooedema
Ha túlérzékenység miatt angiooedema alakul ki, akkor a szunitinib-kezelést fel kell függeszteni és gondoskodni kell a klinikai gyakorlatnak megfelelő kezelésről (lásd 4.8 pont).

Görcsrohamok
A szunitinib klinikai vizsgálataiban és a forgalomba hozatalt követő megfigyelések során görcsrohamokról számoltak be. Görcsrohamok, valamint reverzibilis posterior leukoencephalopathia szindrómára (RPLS) jellemző tünetek, mint hypertensio, fejfájás, csökkent éberség, megváltozott mentális funkciók, látásvesztés (beleértve a corticalis vakságot is) jelentkezése esetén megfelelő kezelést kell alkalmazni, beleértve a hypertensio rendezését. A szunitinib-kezelés átmeneti felfüggesztése javasolt, majd a tünetek megszűnése után a kezelést a kezelőorvos döntése alapján lehet újrakezdeni (lásd 4.8 pont).

Tumorlízis-szindróma (TLS)
Szunitinibbel kezelt betegeknél ritkán TLS eseteket (néhány halálos kimenetelű volt) figyeltek meg klinikai vizsgálatokban, valamint jelentettek a forgalomba hozatalt követően. A TLS kockázati tényezői közé tartozik a nagy tumorterhelés, korábban fennálló krónikus veseelégtelenség, oliguria, dehidráció, hypotensio és savas vizelet. Ezeket a betegeket szoros monitorozás mellett a klinikailag indokolt kezelésben kell részesíteni, emellett meg kell fontolni a profilaktikus hidrálást.

Infekciók
Súlyos infekciókat (neutropeniával vagy anélkül) jelentettek, köztük néhány esetben halálos kimenetelűeket is. Fascitis necrotisans nem gyakori eseteit jelentették – köztük olyan eseteket is, amely a perineum érintettségével járt –, ez olykor halálos kimenetelű volt (lásd 4.8 pont).

Azoknál a betegeknél, akiknél fascitis necrotisans megjelenik, a szunitinib-kezelést le kell állítani, és azonnal megfelelő kezelést kell kezdeni.

Hypoglykaemia
A szunitinib-kezelés alatt a vércukorszint csökkenéséről számoltak be, amely néhány esetben klinikai tüneteket okozott, és eszméletvesztés miatt hospitalizációt tett szükségessé. Tüneteket okozó hypoglykaemia esetén a szunitinib adagolását ideiglenesen fel kell függeszteni. A diabeteses betegek vércukorszintjét rendszeresen ellenőrizni kell annak megállapítására, hogy a hypoglykaemia kockázatának minimalizálása érdekében szükséges-e módosítani az antidiabetikus gyógyszer adagolását (lásd 4.8 pont).

Hyperammóniás encephalopathia
A szunitinib alkalmazásakor hyperammóniás encephalopathiát figyeltek meg (lásd 4.8 pont). Ha a betegnél megmagyarázhatatlan eredetű levertség, vagy a mentális állapotában változások alakulnak ki, akkor az ammóniaszintet meg kell mérni és megfelelő kezelés megkezdése szükséges.

Segédanyagok

Nátrium
Ez a készítmény kevesebb mint 1 mmol (23 mg) nátriumot tartalmaz kemény kapszulánként, azaz gyakorlatilag „nátriummentes”.

4.5	Gyógyszerkölcsönhatások és egyéb interakciók

Interakciós vizsgálatokat csak felnőttek körében végeztek.

Gyógyszerek, amelyek megemelhetik a szunitinib plazmakoncentrációját
CYP3A4-inhibitorok hatása
Egészséges önkénteseknél a szunitinib egyszeri dózisának egyidejű alkalmazása az erős CYP3A4-gátló ketokonazollal az összesített [szunitinib + fő metabolit] maximális koncentráció (Cmax) értékének 49%-os és a koncentráció–idő görbe alatti terület (AUC0-∞) értékének 51%-os emelkedését okozta.

A szunitinib és az erős CYP3A4-gátlók (például ritonavir, itrakonazol, eritromicin, klaritromicin, grépfrútlé) egyidejű alkalmazása megemelheti a szunitinib koncentrációját.

Ezért a CYP3A4-gátlók egyidejű alkalmazása kerülendő, illetve olyan gyógyszereket kell választani, amelyek nem vagy alig gátolják a CYP3A4 enzimet.

Ha ez nem lehetséges, szükség lehet a Sunitinib Galenika adagjának csökkentésére (GIST-ben és MRCC-ben 37,5 mg/nap, illetve pNET-ben 25 mg/nap a minimális adag) a tolerabilitás szoros ellenőrzése mellett (lásd 4.2 pont).

Az emlőrákrezisztencia-fehérje- (Breast Cancer Resistance Protein, BCRP) inhibitorok hatása
Klinikai adatok korlátozottan állnak rendelkezésre a szunitinib és egyéb BCRP-inhibitorok közötti interakciókról, így a szunitinib és a BCRP-inhibitorok közötti interakciókat nem lehet kizárni (lásd 5.2 pont).

Gyógyszerek, amelyek csökkenthetik a szunitinib plazmakoncentrációját
A CYP3A4-induktorok hatása
Egészséges önkénteseknél a szunitinib egyszeri dózisának egyidejű alkalmazása a CYP3A4-enziminduktor hatású rifampicinnel az összesített [szunitinib + fő metabolit] Cmax-érték 23%-os és az AUC0-∞-érték 46%-os csökkenéséhez vezetett.

A szunitinib és az erős CYP3A4-induktorok (például dexametazon, fenitoin, karbamazepin, rifampicin, fenobarbitál vagy a közönséges orbáncfű- [Hypericum perforatum] tartalmú gyógynövénykészítmények) egyidejű alkalmazása csökkentheti a szunitinib koncentrációját. Ezért a CYP3A4-enziminduktorok egyidejű alkalmazása kerülendő, illetve olyan gyógyszereket kell választani, amelyek nem vagy alig indukálják a CYP3A4 enzimet. Ha ez nem lehetséges, szükség lehet a Sunitinib Galenika adagjának emelésére 12,5 mg-os léptékekben (GIST-ben és MRCC-ben maximum 87,5 mg/nap adagig, illetve pNET-ben 62,5 mg/nap adagig), a tolerabilitás gondos ellenőrzése mellett (lásd 4.2 pont).

4.6	Termékenység, terhesség és szoptatás

Fogamzásgátlás férfiaknál és nőknél
A fogamzóképes nőknek azt kell tanácsolni, hogy a Sunitinib Galenika-kezelés alatt alkalmazzanak hatékony fogamzásgátló módszert, és kerüljék el a teherbe esést.

Terhesség
[bookmark: _Hlk159828405]Terhes nőknél nem végeztek vizsgálatokat szunitinibbel. Az állatokkal végzett vizsgálatok reprodukciós toxicitást, magzati malformatiókat igazoltak (lásd 5.3 pont). A Sunitinib Galenika nem alkalmazható terhesség alatt, vagy olyan nőknél, akik nem alkalmaznak hatékony fogamzásgátlást, kivéve, ha a várható előny meghaladja a magzati károsodás kockázatát. Ha a Sunitinib Galenika-t terhesség alatt alkalmazzák, vagy ha a beteg a Sunitinib Galenika-val történő kezelés alatt esik teherbe, tájékoztatni kell a beteget a magzati károsodás kockázatáról.

Szoptatás
A szunitinib és/vagy a metabolitjai patkányoknál kiválasztódnak a tejbe. Nem ismert, hogy a szunitinib vagy fő aktív metabolitja kiválasztódik-e a humán anyatejbe. Mivel a hatóanyagok általában kiválasztódnak az anyatejbe, illetve a szoptatott csecsemőt súlyos mellékhatások veszélyeztethetik, Sunitinib Galenika-kezelés alatt nem szabad szoptatni.

Termékenység
Nem klinikai megfigyelések arra utalnak, hogy a szunitinib-kezelés veszélyeztetheti a férfi és női termékenységet (lásd 5.3 pont).

4.7	A készítmény hatásai a gépjárművezetéshez és a gépek kezeléséhez szükséges képességekre

A Sunitinib Galenika kismértékben befolyásolja a gépjárművezetéshez és a gépek kezeléséhez szükséges képességeket. A betegeket figyelmeztetni kell arra, hogy szunitinib-kezelés alatt szédülést tapasztalhatnak.

4.8	Nemkívánatos hatások, mellékhatások

A biztonságossági profil összefoglalása
A szunitinibbel összefüggő legsúlyosabb, olykor halálos kimenetelű mellékhatások a veseelégtelenség, szívelégtelenség, tüdőembólia, gastrointestinalis perforáció és vérzések (például légzőrendszeri, gastrointestinalis, tumor-, húgyúti- és agyvérzés). A leggyakoribb, bármilyen súlyosságú (az RCC-ben, GIST-ben és pNETben szenvedő betegeknél a pivotális vizsgálatokban előfordult) mellékhatások az étvágycsökkenés, az ízérzés zavara, hypertensio, fáradtság, gastrointestinalis zavarok (például hasmenés, émelygés, stomatitis, dyspepsia és hányás), bőrelszíneződés és palmoplantaris erythrodysaesthesia szindróma voltak. Ezek a tünetek a kezelés előrehaladtával csökkenhetnek. A kezelés alatt hypothyreosis alakulhat ki. A leggyakoribb mellékhatások közé tartoznak a hematológiai rendellenességek (például neutropenia, thrombocytopenia és anaemia).

A fenti 4.4 és az alábbi 4.8 pontban felsorolásra került halálos kimenetelű eseményeken kívül a szunitinibbel való összefüggés valószínűsíthető többek között a sokszervi elégtelenség, disszeminált intravascularis coagulatio (DIC), peritonealis haemorrhagia, mellékvesekéreg-elégtelenség, pneumothorax, sokk és hirtelen halál esetében.

A mellékhatások táblázatos felsorolása
[bookmark: _Hlk161641785]A GIST-ben, MRCC-ben és pNET-ben szenvedő betegeknél 7115 beteg adathalmazában előforduló mellékhatások az alábbi táblázatban szervrendszerek, gyakoriság és súlyossági fokozat (National Cancer Institute – Common Terminology Criteria for Adverse Events, NCI-CTCAE, az Egyesült Államok Onkológiai Intézetének a nemkívánatos események kritériumaira vonatkozó általános terminológiája) szerint kerültek felsorolásra. A klinikai vizsgálatok során meghatározott, forgalomba hozatal után jelentett mellékhatások is felsorolásra kerültek. Az egyes gyakorisági kategóriákon belül a mellékhatások csökkenő súlyosság szerint kerülnek megadásra.

A gyakorisági kategóriák meghatározásai a következők: nagyon gyakori (≥1/10), gyakori (≥1/100 – <1/10), nem gyakori (≥1/1000 – <1/100), ritka (≥1/10 000 – <1/1000), nagyon ritka (<1/10 000), nem ismert (a gyakoriság a rendelkezésre álló adatokból nem állapítható meg).

1. táblázat Klinikai vizsgálatokban jelentett mellékhatások
	Szervrendszer
	Nagyon gyakori
	Gyakori
	Nem gyakori
	Ritka
	Nem ismert

	Fertőző betegségek és parazita-fertőzések
	
	vírusfertőzés a ,
légúti fertőzés b,*,
abscessus c,*,
gombás fertőzés d, húgyúti fertőzés, bőrfertőzés e,
sepsis f,*
	fascitis necrotisans*, 
bakteriális fertőzés g
	
	

	Vérképzőszervi és nyirokrendszeri betegségek és tünetek
	neutropenia,
thrombocyto-penia,
anaemia,
leukopenia
	lymphopenia
	pancytopenia
	thromboticus microangiopathia h,*
	

	Immunrendszeri betegségek és tünetek
	
	
	túlérzékenység
	angiooedema
	

	Endokrin betegségek és tünetek
	hypothyreosis
	
	hyperthyreosis
	thyreoiditis
	

	Anyagcsere- és táplálkozási betegségek és tünetek
	étvágy-csökkenés i
	dehidráció hypoglykaemia
	
	tumorlízis-szindróma *
	

	Pszichiátriai kórképek
	insomnia
	depresszió
	
	
	

	Idegrendszeri betegségek és tünetek
	szédülés,
fejfájás,
ízérzészavar j
	perifériás neuropathia,
paraesthesia,
hypoaesthesia,
hyperaesthesia
	cerebralis vérzés*,
cerebro-vascularis történés*,
tranziens ischaemiás attak
	posterior reverzibilis encephalopathia szindróma*
	hyperammóniás
encephalopathia

	Szembetegségek és szemészeti tünetek
	
	periorbitalis oedema,
szemhéjoedema,
fokozott könnyezés
	
	
	

	Szívbetegségek és a szívvel kapcsolatos tünetek
	
	myocardialis 
ischaemia k,*
csökkent ejekciós frakciól
	pangásos szív-elégtelenség,
myocardialis infarctus m,*,
szívelégtelenség*,
cardiomyopathia*,
pericardialis folyadékgyülem,
megnyúlt QT-szakasz az elektro-kardiogramon
	balkamra-elégtelenség*,
torsade de pointes
	

	Érbetegségek és tünetek
	hypertensio
	mélyvénás thrombosis,
hőhullám,
kipirulás
	tumorvérzés*
	
	aneurysma és arteria-dissectio*

	Légzőrendszeri, mellkasi és mediastinalis betegségek és tünetek
	dyspnoe,
orrvérzés,
köhögés
	tüdőembólia*,
mellkasi
folyadékgyülem*,
haemoptoe,
terheléses dyspnoe,
oropharyngealis
fájdalom n,
orrdugulás,
orrszárazság
	tüdővérzés*,
légzési
elégtelenség
	
	

	Emésztőrendszeri betegségek és tünetek
	stomatitis o,
hasi 
fájdalom p,
hányás,
hasmenés,
dyspepsia,
hányinger,
székrekedés
	gastro-
oesophagealis
reflux betegség,
dysphagia,
gastrointestinalis vérzés*,
oesophagitis*,
hasi distensio,
hasi diszkomfort,
rectalis vérzés,
ínyvérzés,
szájüregi fekélyek, proctalgia,
cheilitis,
aranyér,
glossodynia,
szájfájdalom, szájszárazság, flatulentia,
oralis diszkomfort,
eructatio
	gastrointestinalis perforáció q,*,
pancreatitis,
végbélsipoly,
colitis r
	
	

	Máj- és epebetegségek, illetve tünetek
	
	
	májelégtelenség*, cholecystitiss,*,
kóros májfunkció
	hepatitis
	

	A bőr és a bőr alatti szövet betegségei és tünetei
	bőrelszínező-dés t,
palmoplantaris,
erythro-dysaesthesia szindróma,
bőrkiütés u,
hajszín-változás,
bőrszárazság
	bőrhámlás,
bőrreakció v,
ekcéma,
vesicula,
erythema,
alopecia,
acne,
viszketés,
a bőr hyperpigmentatiója,
bőrlaesio,
hyperkeratosis,
dermatitis,
köröm-rendellenességek w
	
	erythema multiforme*
Stevens–Johnson-szindróma*
pyoderma gangraenosum,
toxicus epidermalis necrolysis*
	

	A csont- és
izomrendszer,
valamint a
kötőszövet
betegségei és
tünetei
	végtag-fájdalom,
arthralgia,
hátfájdalom
	csont- és izomrendszeri fájdalom,
izomspazmus,
myalgia,
izomgyengeség
	az állkapocs osteo-necrosisa,
fistula*
	rhabdomyo-lysis*,
myopathia
	

	Vese- és húgyúti
betegségek és
tünetek
	
	veseelégtelenség*,
akut veseelégtelenség*,
chromaturia,
proteinuria
	húgyúti vérzés
	nephrosis szindróma
	

	Általános tünetek, az alkalmazás helyén fellépő reakciók
	nyálkahártya-gyulladás,
fáradtság x,
oedema y,
láz
	mellkasi fájdalom,
fájdalom,
influenzaszerű tünetek,
hidegrázás
	sebgyógyulási zavar
	
	

	Laboratóriumi és
egyéb vizsgálatok
eredményei
	
	testtömeg- csökkenés,
csökkent fehérvérsejtszám,
lipázszint-emelkedés,
csökkent vérlemezkeszám,
csökkent hemoglobinszint,
emelkedett amilázszint z,
emelkedett glutamát-oxálacetát-transzamináz-szint,
emelkedett glutamát-piruvát-transzamináz-szint,
emelkedett kreatininszint a vérben,
emelkedett vérnyomás,
emelkedett húgysavszint a vérben
	kreatin foszfokináz-szint emelkedése a vérben,
emelkedett a thyroidea-stimuláló hormon szintje a vérben
	
	


* beleértve a halálos kimenetelű eseményeket is
A következő fogalmakat összevontuk:
a 	nasopharyngitis és herpes labialis
b 	bronchitis, alsó légúti fertőzés, pneumonia és légúti fertőzés
c 	abscessus, végtagi tályog, analis abscessus, gingivalis abscessus, májtályog, pancreastályog, perinealis tályog, perirectalis abscessus, rectalis abscessus, subcutan tályog és fogtályog
d 	oesophagealis candidiasis és oralis candidiasis
e 	cellulitis és bőrfertőzés
f 	sepsis és septicus sokk
g 	abdominalis abscessus, abdominalis sepsis, diverticulitis és osteomyelitis
h 	thromboticus microangiopathia, thromboticus thrombocytopeniás purpura, haemolyticus uraemiás szindróma
i 	étvágycsökkenés és anorexia
j 	dysgeusia, ageusia és ízérzészavar
k 	acut coronaria szindróma, angina pectoris, instabil angina, coronariaelzáródás, myocardialis ischaemia
l 	csökkent/kóros ejekciós frakció
m 	acut myocardialis infarctus, myocardialis infarctus, néma myocardialis infarctus
n 	oropharyngealis fájdalom és pharyngolaryngealis fájdalom
o 	stomatitis és stomatitis aphtosa
p 	hasi fájdalom, alhasi fájdalom és a has felső részét érintő fájdalom
q 	gastrointestinalis perforáció és bélperforáció
r 	colitis és ischaemiás colitis
s 	cholecystitis és acalculosus cholecystitis
t 	sárgaság, bőrelszíneződés és pigmentatiós zavar
u 	psoriasiform dermatitis, exfoliativ bőrkiütés, bőrkiütés, erythemás bőrkiütés, follicularis bőrkiütés, generalizált bőrkiütés, maculosus bőrkiütés, maculopapularis bőrkiütés, papulosus bőrkiütés és viszkető bőrkiütés
v 	bőrreakció és bőrlaesio
w 	köröm-rendellenességek és -elszíneződés
x 	fáradtság és asthenia
y 	arcoedema, oedema, perifériás oedema
z 	emelkedett amilázaktivitás

Egyes kiválasztott mellékhatások leírása

Fertőző betegségek és parazitafertőzések
Súlyos fertőzéses (neutropeniás vagy nem neutropeniás) eseteket, köztük halálos kimenetelűeket is jelentettek. Fascitis necrotisanst (beleértve a perineumét) jelentettek, néhány esetben halálos kimenetellel (lásd még 4.4 pont).

Vérképzőszervi és nyirokrendszeri betegségek és tünetek
Az abszolút neutrofilszám 3. és 4. súlyossági fokozatú csökkenéséről a betegek 10%-ánál, illetve 1,7%-ánál számoltak be a III. fázisú GIST-vizsgálatban, 16%-ánál, illetve 1,6%-ánál a III. fázisú MRCC-vizsgálatban, valamint 13%-ánál, illetve 2,4%-ánál a III. fázisú pNET-vizsgálatban. A vérlemezkeszám 3. és 4. súlyossági fokozatú csökkenéséről a betegek 3,7%-ánál, illetve 0,4%-ánál számoltak be a III. fázisú GIST-vizsgálatban, 8,2%-ánál, illetve 1,1%-nál a III. fázisú MRCC-vizsgálatban, valamint 3,7%-ánál, illetve 1,2%-ánál a III. fázisú pNET-vizsgálatban (lásd 4.4 pont).

A III. fázisú GIST-vizsgálatban a szunitinib‑kezelésben részesülő betegek 18%‑ánál, míg a placebocsoportban a betegek 17%‑ánál fordult elő vérzéses esemény. Előzőleg nem kezelt, szunitinib‑kezelés alatt álló MRCC‑s betegek 39%‑ánál, míg az interferon‑alfa- (IFN‑alfa) kezelés alatt álló betegek 11%‑ánál fordult elő vérzéses esemény. A szunitinib-csoportban 17 betegnél (4,5%), ezzel szemben az IFN‑alfa kezelésben részesülő csoportban 5 betegnél (1,7%) tapasztaltak 3. vagy súlyosabb fokozatú vérzéses eseményt. Szunitinib‑kezelés alatt álló citokin-refrakter MRCC‑s betegek 26%‑ánál tapasztaltak vérzéses eseményt. A III. fázisú pNET-vizsgálatban a szunitinibet kapó betegek 21,7%‑ánál, a placebót kapó betegek 9,85%‑ánál jelentkezett vérzéses esemény (az orrvérzést kivéve) (lásd 4.4 pont).

Klinikai vizsgálatokban tumorvérzés a GIST-ben szenvedő betegek mintegy 2%-ánál fordult elő.

Immunrendszeri betegségek és tünetek
Túlérzékenységi reakciókat, köztük angiooedemát írtak le (lásd 4.4 pont).

Endokrin betegségek és tünetek
Hypothyreosist mint mellékhatást a citokin-refrakter MRCC két vizsgálatában 7, szunitinibet kapó beteg (4%) esetében, míg az előzőleg nem kezelt MRCC-s betegekkel végzett vizsgálatban a szunitinib-csoportban 61 beteg (16%), az IFN‑α csoportban 3 beteg (<1%) esetében jelentettek.

Továbbá, emelkedett thyroidea-stimuláló hormon (TSH) szintet mértek 4, citokin-refrakter MRCC-s betegnél (2%). Összességében az MRCC-betegpopuláció 7%-ánál észlelték a kezeléssel összefüggő hypothyreosis klinikai vagy laboratóriumi jeleit. Szerzett hypothyreosist a szunitinib-kezelésben részesülő GIST-betegek 6,2%-ánál észleltek, míg a placebokezelést kapó betegek 1%-ánál. A III. fázisú pNET-vizsgálatban hypothyreosist 6, szunitinibet kapó betegnél (7,2%) és 1, placebót kapó betegnél (1,2%) jelentettek.

Emlőrákos betegeknél két vizsgálatban prospektív pajzsmirigyfunkció-monitorozást végeztek. A Sunitinib Galenika-t emlőrák kezelésére nem hagyták jóvá. Az egyik vizsgálatban 15, szunitinibbel kezelt betegnél (13,6%), valamint 3, standard kezelésben részesülő betegnél (2,9%) jelentettek hypothyreosist. Emelkedett TSH-szintet 1, szunitinibbel kezelt betegnél (0,9%) jelentettek, és nem jelentettek emelkedett TSH-szintet a standard terápián lévő betegeknél. Hyperthyreosist szunitinibbel kezelt betegnél nem jelentettek, jelentettek viszont 1, standard kezelésben részesülő betegnél (1,0%). A másik vizsgálatban hypothyreosist összesen 31, szunitinibbel kezelt betegnél (13%) és 2, kapecitabinnal kezelt betegnél (0,8%) jelentettek. Emelkedett TSH-szintet 12, szunitinibbel kezelt betegnél (5,0%) jelentettek, és nem jelentettek kapecitabinnal kezelt betegeknél. Hyperthyreosist 4, szunitinibbel kezelt betegnél (1,7%) jelentettek, és nem jelentettek kapecitabinnal kezelt betegeknél. Csökkent TSH-szintet 3, szunitinibbel kezelt betegnél (1,3%) jelentettek, és nem jelentettek kapecitabinnal kezelt betegeknél. Emelkedett T4-szintet 2, szunitinibbel kezelt betegnél (0,8%) és 1, kapecitabinnal kezelt betegnél (0,4%) jelentettek. Emelkedett T3-szintet 1, szunitinibbel kezelt betegnél (0,8%) jelentettek, és nem jelentettek kapecitabinnal kezelt betegeknél. Minden jelentett, pajzsmiriggyel kapcsolatos esemény 1-2. fokozatú volt (lásd 4.4 pont).

Anyagcsere- és táplálkozási betegségek és tünetek
A hypoglykaemia magasabb előfordulási arányáról számoltak be pNET-ben szenvedő betegeknél összehasonlítva a MRCC-ben és GIST-ben szenvedő betegekével. A klinikai vizsgálatok során megfigyelt ezen mellékhatások nagy része azonban nem volt a vizsgálati kezeléssel összefüggésbe hozható (lásd 4.4 pont).

Idegrendszeri betegségek és tünetek
A szunitinibbel végzett klinikai vizsgálatokban és a forgalomba hozatalt követő megfigyelés során néhány esetben (<1%) görcsrohamok jelentkeztek, olykor halálos kimenetelűek, és képalkotó módszerekkel RPLS-t igazoltak. Görcsrohamokat agyi áttétre utaló radiológiai bizonyítékkal rendelkező és nem rendelkező betegeknél is észleltek (lásd 4.4 pont).

Szívbetegségek és a szívvel kapcsolatos tünetek
Klinikai vizsgálatokban a bal kamrai ejekciós frakció (LVEF) 20%-os vagy annál nagyobb, illetve a normálérték alsó határa alá csökkenése fordult elő a szunitinib-kezelésben részesülő, GIST-ben szenvedő betegek kb. 2%-ánál, a citokin-refrakter MRCC-ben szenvedő betegek 4%-ánál, és a placebóval kezelt, GIST-ben szenvedő betegek 2%-ánál. Az LVEF ezen csökkenése nem tűnt progresszívnek, és gyakran javult a kezelés folytatása során. Az előzőleg nem kezelt, MRCC-ben szenvedő betegekkel végzett vizsgálatban a szunitinib-kezelés alatt álló betegek 27%-ánál és az IFN‑α-kezelés alatt álló betegek 15%-ánál észlelték az LVEF csökkenését a normálérték alsó határa alá. Két (<1%), szunitinib-kezelésben részesülő betegnél diagnosztizáltak CHF-et.

„Szívelégtelenségről”, „pangásos szívelégtelenségről” vagy „bal kamrai elégtelenségről” a GIST-ben szenvedő, szunitinibbel kezelt betegek 1,2%-ánál számoltak be, míg a placebóval kezelt betegeknél ez az arány 1% volt. A III. fázisú pivotális GIST-vizsgálatban (n = 312) kezeléssel összefüggő, halálos kimenetelű cardiovascularis reakciók fordultak elő a betegek 1%-ánál mindkét csoportban (azaz a szunitinib- és a placebocsoportban). A II. fázisú vizsgálatban a citokin-refrakter MRCC-betegek 0,9%‑ánál kezeléssel összefüggő, halálos kimenetelű myocardialis infarctus fordult elő. Az előzőleg kezelésben nem részesülő, MRCC-betegekkel végzett III. fázisú vizsgálatban az IFN-α-csoportban a betegek 0,6%-ánál, a szunitinib-csoportban a betegek 0%-ánál tapasztaltak halálos kimenetelű cardiovascularis eseményeket. A III. fázisú pNET-vizsgálatban egy szunitinibet kapó betegnél (1%) kezeléssel összefüggő, halálos kimenetelű szívelégtelenség jelentkezett.

Érbetegségek és tünetek
Hypertensio
A hypertensiót nagyon gyakori mellékhatásként jelentették a klinikai vizsgálatok során. A betegek körülbelül 2,7%-ánál, akiknél hypertensiót tapasztaltak, a szunitinib dózisát csökkentették, vagy az alkalmazást átmenetileg szüneteltették. Egyik betegnél sem kellett a szunitinib alkalmazását tartósan abbahagyni. Súlyos, 200 Hgmm feletti systolés vagy 110 Hgmm feletti diastolés hypertensio a szolid tumorban szenvedő betegek 4,7%-ánál fordult elő. Hypertensiót jelentettek előzőleg nem kezelt MRCC-betegek körülbelül 33,9%-ánál a szunitinib-csoportban, az IFN-α-kezelés alatt álló betegek 3,6%-ával szemben. Súlyos hypertensio a szunitinibet kapó, előzőleg kezelésben nem részesülő betegek 12%-ánál, valamint az IFN-α-kezelést kapó betegek <1%-ánál fordult elő. A III. fázisú pNET-vizsgálatban a szunitinibet kapó betegek 26,5%-ánál, a placebót kapó betegek 4,9%-ánál jelentettek hypertensiót. Súlyos hypertensio a szunitinibet kapó betegek 10%-ánál, míg a placebót kapó betegek 3%-ánál jelentkezett.

Vénás thromboemboliás események
A klinikai vizsgálatok, köztük a GIST- és az RCC-vizsgálatok során szunitinib-kezelésben részesülő, szolid tumoros betegek körülbelül 1,0%-ánál jelentettek kezeléssel összefüggő vénás thromboemboliás eseményeket.

A III. fázisú GIST-vizsgálatban hét, szunitinib-kezelésben részesülő betegnél (3%) fordult elő vénás thromboemboliás esemény, a placebocsoportban pedig egy betegnél sem. A 7 eset közül 5 volt 3. fokozatú és 2 volt 1. vagy 2. fokozatú mélyvénás thrombosis (MVT). Ezen 7, GIST-ben szenvedő beteg közül négy beteg hagyta abba a kezelést a mélyvénás thrombosis első észlelésekor.

Az előzőleg nem kezelt MRCC III. fázisú vizsgálatában tizenhárom, szunitinibbel kezelt betegnél (3%), a citokin-refrakter metasztatizáló vesesejtes carcinoma két vizsgálatban pedig 4, szunitinibbel kezelt betegnél (2%) észleltek vénás thromboemboliás eseményt. Ezek közül a betegek közül kilencnek volt tüdőembóliája, 1-nek 2. fokozatú, 8-nak 4. fokozatú. Ezek közül a betegek közül nyolcnak volt mélyvénás thrombosisa, 1-nek 1. fokozatú, 2-nek 2. fokozatú, 4-nek 3. fokozatú és 1‑nek 4. fokozatú. A citokin-refrakter MRCC vizsgálatában egy tüdőembóliás betegnél szakították meg az adagolást.

Az IFN-α-kezelésben részesülő, előzőleg nem kezelt MRCC betegeknél 6, vénás thromboemboliás esemény jelentkezett (2%). 1 betegnek (<1%) 3. fokozatú mélyvénás thrombosisa volt, 5 betegnek volt tüdőembóliája (1%), mind 4. fokozatú.

A III. fázisú pNET-vizsgálatban a szunitinib-csoportban 1 betegnél (1,2%) és a placebocsoportban 5 betegnél (6,1%) jelentettek vénás thromboemboliás eseményt. A placebót kapó betegek közül kettőnél alakult ki mélyvénás thrombosis, az egyiknél 2. fokozatú, a másiknál 3. fokozatú.

Halálos kimenetelű eseteket a GIST, az MRCC és a pNET pivotális vizsgálataiban nem jelentettek. Halálos kimenetelű eseteket figyeltek meg a forgalomba hozatalt követően.

Pulmonalis embolia eseteit figyelték meg azoknak a GIST-ben szenvedő betegeknek a kb. 3,1%-ánál, és azoknak az MRCC-ben szenvedő betegeknek a kb. 1,2%-ánál, akik a III. fázisú vizsgálatokban szunitinib-kezelésben részesültek. Pulmonalis embolia-eseteket nem jelentettek olyan pNET-es betegeknél, akik a III. fázisú vizsgálatban szunitinibet kaptak. Ritka esetekben halálos kimenetelű eseteket figyeltek meg a forgalomba hozatalt követő megfigyelések során.

Azokat a betegeket, akiknek az elmúlt 12 hónapban pulmonalis emboliájuk volt, kizárták a szunitinibbel végzett klinikai vizsgálatokból.

Pulmonalis eseményeket (azaz dyspnoét, mellkasi folyadékgyülemet, pulmonalis emboliát vagy tüdőödémát) jelentettek a GIST-ben szenvedő betegek kb. 17,8%-ánál, az MRCC-ben szenvedő betegek kb. 26,7%-ánál és a pNET-ben szenvedő betegek 12%-ánál a szunitinib III. fázisú pivotális vizsgálataiban.

Klinikai vizsgálatok során szunitinib-kezelésben részesülő szolid tumoros betegségben – ideértve a GIST-et és az MRCC-t is – szenvedő betegek kb. 22,2%-ánál tapasztaltak pulmonalis eseményt.

Emésztőrendszeri betegségek és tünetek
Pancreatitis nem gyakran (<1%) volt megfigyelhető szunitinib-kezelésben részesülő, GIST-ben vagy MRCC-ben szenvedő betegeknél. A III. fázisú pNET-vizsgálatban nem jelentettek kezeléssel összefüggő pancreatitist (lásd 4.4 pont).
A III. fázisú GIST-vizsgálatban a placebocsoportban a betegek 0,98%-ánál fordult elő halálos kimenetelű gastrointestinalis vérzés.

Máj- és epebetegségek, illetve tünetek
A májműködés zavarát jelentették, melynek része lehet a kóros májfunkciós vizsgálati eredmény, a hepatitis vagy a májelégtelenség (lásd 4.4 pont).

A bőr és a bőr alatti szövet betegségei és tünetei
Pyoderma gangraenosumot jelentettek, ami a gyógyszer elhagyását követően általában reverzibilis volt (lásd még 4.4 pont).

A csont- és izomrendszer, valamint a kötőszövet betegségei és tünetei
Myopathia és/vagy rhabdomyolysis eseteit jelentették, melyek némelyike akut veseelégtelenséggel járt. Az izomtoxicitás tüneteit és jeleit mutató betegeket a standard klinikai gyakorlatnak megfelelően kell kezelni (lásd 4.4 pont).

Beszámoltak arról, hogy a fistulaképződés néha tumornecrosissal és regresszióval társult, egyes esetekben azonban halálos kimenetelű volt (lásd 4.4 pont).

A szunitinibbel kezelt betegeknél állkapocs-osteonecrosis (ONJ) eseteit jelentették. Az ONJ többnyire azoknál a betegeknél jelentkezett, akiknél fennálltak az ONJ ismert kockázati tényezői, különösen az intravénás biszfoszfonát-expozíció és/vagy invazív fogászati beavatkozást igénylő fogászati betegség az anamnézisben (lásd még 4.4 pont).

Laboratóriumi és egyéb vizsgálatok eredményei
Az ajánlott humán dózisnál nagyobb dózisokkal végzett nem klinikai (in vitro és in vivo) vizsgálatok adatai azt mutatták, hogy a szunitinibnek a cardialis akciós potenciál repolarizációs folyamatát gátló hatása van (például a QT-szakasz-megnyúlása).

A QTc-szakasz 500 ms fölé történő megnyúlása a 450 szolid tumoros beteg 0,5%-ánál alakult ki, és 1,1%-uknál növekedett a kiindulási érték több mint 60 ms-mal. Mindkét paraméter változását potenciálisan jelentős változásnak fogadták el. A terápiás koncentráció körülbelül kétszeresénél a szunitinibről kimutatták, hogy megnyújtja a QTcF-szakaszt (Fridericia szerinti korrekció).

A QTc-távolság megnyúlását egy klinikai vizsgálatban tanulmányozták 24, előrehaladott malignus betegségben szenvedő, 20–87 éves betegnél. A vizsgálat eredményei azt igazolták, hogy a szunitinib hatással volt a QTc-szakaszra (az átlagos, placebóval korrigált változás >10 ms, a 90%-os konfidenciaintervallum felső határértéke >15 ms) a terápiás koncentráció mellett (a 3. napon) az egy napon belüli kiindulásiérték-korrekciós módszert alkalmazva, valamint a terápiásnál nagyobb koncentrációk mellett (9. napon) mindkét, kiindulásiérték-korrekciós módszert alkalmazva. Egy betegnél sem volt 500 ms-nál hosszabb QTc-érték. Bár a 3. napon, 24 órával az alkalmazást követően (azaz a javasolt kezdő, 50 mg-os dózist követően várható terápiás koncentrációnál) az egy napon belüli kiindulásiérték-korrekciós módszerrel a QTcF-távolságra kifejtett hatást észleltek, ennek a klinikai jelentősége nem tisztázott.

Mind a terápiás, mind a terápiásnál nagyobb expozíciónak megfelelő időpontokban, átfogó, sorozatos EKG-értékelést használva, a beválasztás szerinti (Intent-to-Treat, ITT) betegpopuláció betegei közül egynél sem figyeltek meg súlyosnak ítélt QTc-távolság-megnyúlást (azaz a nemkívánatos események kritériumaira vonatkozó általános terminológia [Common Terminology Criteria for Adverse Events, CTCAE] 3.0 verziója szerinti 3. fokozatút vagy annál súlyosabbat).

Terápiás plazmakoncentráció esetén a kiindulási értékhez képest a maximális QTcF-távolság-változás (Fridericia szerinti korrekció) átlagosan 9 ms volt (90%-os konfidenciaintervallum: 15,1 ms). A terápiás dózis körülbelül kétszeresénél a kiindulási értékhez képest a maximális QTcF-távolság-változás 15,4 ms volt (90%-os konfidenciaintervallum: 22,4 ms). A pozitív kontrollként alkalmazott moxifloxacin (400 mg) a kiindulási értékhez képest 5,6 ms-os átlagos maximális QTcF-távolság-változást mutatott. Egyik betegnél sem észleltek a QTc-szakaszra gyakorolt, 2. fokozatúnál (a CTCAE 3.0 verziója szerint) nagyobb hatást (lásd 4.4 pont).

Hosszú távú biztonságosság MRCC esetén
A szunitinib hosszú távú biztonságosságát MRCC-s betegek esetén 9, már befejezett klinikai vizsgálaton keresztül elemezték, amelyeket első vonalbeli, bevacizumabbal szemben refrakter és citokin-refrakter kezeléssel folytattak le 5739 beteg körében, akik közül 807-et (14%) 2 vagy több évig kezeltek, egészen 6 évig terjedően. A hosszú távú szunitinib-kezelésben részesülő 807 betegnél a legtöbb, kezeléssel összefüggő nemkívánatos esemény az első 6 hónap – 1 évnyi kezdeti időszakban jelentkezett, majd előfordulási gyakoriságuk stabil volt, vagy az idő előrehaladtával gyakoriságuk csökkent, a kivétel a hypothyreosis volt, aminek a gyakorisága az idő előrehaladtával fokozatosan emelkedett, a 6 éves időszak alatt új esetek jelentek meg. A szunitinibbel folytatott hosszú távú kezeléshez nem társultak új típusú, kezeléssel összefüggő nemkívánatos események.

Gyermekek és serdülők
A szunitinib biztonságossági profilja egy I. fázisú, dóziseszkalációs vizsgálat, egy II. fázisú, nyílt elrendezésű vizsgálat, egy I/II. fázisú, egykarú vizsgálat, valamint az alább leírt publikációk adataiból származik.

Per os alkalmazott szunitinibbel egy I. fázisú, dóziseszkalációs vizsgálatot folytattak le 35 refrakter szolid tumorral rendelkező beteg részvételével, közülük 30 beteg gyermek és serdülő (3–17 éves), 5 beteg pedig fiatal felnőtt (18–21 éves) volt, akik többségénél primer agydaganatot diagnosztizáltak. A vizsgálat minden résztvevője tapasztalt gyógyszer okozta mellékhatást, és ezek legtöbbje súlyos volt (toxicitási fokozat ≥3), és magában foglalta a kardiotoxicitást is. A leggyakoribb mellékhatás a gastrointestinalis toxicitás, neutropenia, fáradtság és a GPT- (ALAT) szint-emelkedés volt. A gyógyszer okozta, szívvel kapcsolatos mellékhatások kockázata nagyobbnak tűnt a szívbesugárzásnak vagy az antraciklinnek korábban kitett gyermek és serdülő betegeknél az ezen hatásoknak korábban ki nem tett gyermek és serdülő betegekhez képest. Az antraciklineknek vagy szívbesugárzásnak korábban ki nem tett gyermek és serdülő betegeknél megállapították a még tolerálható maximális dózist (MTD) (lásd 5.1 pont).

Egy II. fázisú, nyílt elrendezésű vizsgálatot folytattak le 29, visszatérő/progresszív/refrakter magas grádusú gliomában (high grade glioma, HGG) vagy ependymomában szenvedő beteg részvételével, amelyben 27 beteg gyermek és serdülő (3–16 éves), 2 beteg pedig fiatal felnőtt (18–19 éves) volt. Egyik csoportban sem fordult elő 5. súlyossági fokozatú mellékhatás. A leggyakoribb (≥10%) kezeléssel összefüggő nemkívánatos esemény a neutrofilszám-csökkenés (6 beteg esetében [20,7%]) és az intracranialis vérzés (3 beteg esetében [10,3%]) volt.

Egy I/II. fázisú, egykarú vizsgálatot folytattak le 6, előrehaladott, nem reszekálható GIST-ben szenvedő gyermek és serdülő (13–16 éves) beteg részvételével. A leggyakoribb mellékhatás a hasmenés, hányinger, csökkent fehérvérsejtszám, neutropenia és a fejfájás volt, mindegyik 3 beteg esetében (50%), elsődlegesen 1. vagy 2. súlyossági fokozattal. 6 betegből 4 (66,7%) 3-4. súlyossági fokozatú, kezeléssel összefüggő nemkívánatos eseményt tapasztalt (3. súlyossági fokozatú hypophosphataemia, neutropenia és thrombocytopenia 1-1 beteg esetében és egy 4. súlyossági fokozatú neutropenia 1 beteg esetében). A vizsgálat során nem számoltak be súlyos nemkívánatos eseményről vagy 5. súlyossági fokozatú mellékhatásról. Mind a klinikai vizsgálatban, mind pedig a publikációkban a biztonságossági profil összhangban volt az ismert, felnőttek esetében leírt biztonságossági profillal.

Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

A Sunitinib Galenika túladagolásának nincsen specifikus antidotuma, és a túladagoláskor általános szupportív kezelést kell alkalmazni. Szükség esetén a fel nem szívódott hatóanyagot hánytatással vagy gyomormosással lehet eltávolítani. Túladagolásos eseteket jelentettek: az esetek némelyike a szunitinib ismert biztonságossági profiljának megfelelő mellékhatásokkal járt.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Daganatellenes szerek, protein-kináz-gátlók; ATC-kód: L01EX01

Hatásmechanizmus
A szunitinib több, a daganatnövekedésben, a neoangiogenezisben és a daganatáttétek progressziójában szerepet játszó receptor tirozin-kináz (RTK) gátlója. Kimutatták, hogy a szunitinib gátolja a thrombocytaeredetű növekedési faktor receptorokat (PDGFRα és PDGFRβ), a vascularis endothelialis növekedési faktor receptorokat (VEGFR1, VEGFR2 és VEGFR3), az őssejtfaktor receptort (KIT); az Fms-szerű tirozin-kináz-3-at (FLT3), a kolóniastimuláló faktor receptort (CSF-1R) és a glia sejtvonalból származó neurotróp faktor receptort (RET). A fő metabolit hatékonysága biokémiai és sejtszintű vizsgálómódszerekkel (assay) a szunitinibéhez hasonló.

Klinikai hatásosság és biztonságosság
A szunitinib klinikai biztonságosságát és hatásosságát imatinib-rezisztens (az imatinib-kezelés alatt vagy után romló állapotú), illetve az imatinibet nem toleráló (az imatinib-kezelés alatt annak folytatását kizáró, jelentős toxicitást mutató) GIST-ben, MRCC-ben, illetve nem reszekálható pNET‑ben szenvedő betegek kezelésében vizsgálták.

A hatásosságot GIST-ben a tumorprogresszióig eltelt időtartam (Time-to-Tumour Progression, TTP), illetve a túlélés javulása, előzőleg nem kezelt és citokin-refrakter MRCC esetekben a progressziómentes túlélés (PFS) és az objektív válaszarányok (ORR), pNET-ben a PFS alapján állapították meg.

Gastrointestinalis stroma tumorok
Először egy nyílt elrendezésű, dóziseszkalációs vizsgálatot végeztek imatinibbel előzőleg – rezisztencia vagy intolerancia miatt – sikertelenül kezelt GIST-es betegek körében (az imatinib medián maximális napi adagja 800 mg volt). 97 beteget vontak be különböző adagok és adagolási rendek alkalmazásával; 55 beteg kapott napi 50 mg szunitinibet a javasolt adagolási rend szerint, mely 4 hetes kezelésből és az ezt követő 2 hetes szünetből áll („4/2 adagolási rend”).

Ebben a vizsgálatban a tumorprogresszióig eltelt medián idő (TTP) 34 hét volt (95%-os CI: 22,0–46,0).

Egy III. fázisú, randomizált, kettős vak, placebokontrollos szunitinib-vizsgálatot végeztek imatinibbel előzőleg – rezisztencia vagy intolerancia miatt – sikertelenül kezelt GIST-es betegek körében (az imatinib medián maximális napi adagja 800 mg volt). A vizsgálatban 312 beteget 2 : 1 arányban randomizáltak vagy 50 mg szunitinib- vagy placebokezelésre per os, naponta egyszer, a 4/2 adagolási rend szerint mindaddig, amíg nem észleltek tumorprogressziót, vagy a betegek más okból ki nem léptek a vizsgálatból (207 beteg kapott szunitinib- és 105 beteg placebokezelést). A vizsgálat elsődleges hatásossági végpontja a TTP volt, amelyet a randomizáció és a tumor növekedésének első objektív jele között eltelt időtartamként határoztak meg. Az előre meghatározott időközi elemzéskor a szunitinib‑kezelésnél a vizsgáló által megállapított medián TTP 28,9 hét (95%-os CI: 21,3–34,1), és a független értékelés által megállapított medián TTP 27,3 hét (95%-os CI: 16,0–32,1) volt, és ez statisztikailag szignifikánsan hosszabb volt, mint a placebokezelésnél a vizsgáló által megállapított 5,1 hetes TTP érték (95%-os CI: 4,4–10,1), valamint a független értékelés által megállapított 6,4 hét (95%-os CI: 4,4–10,0). A teljes túlélés (OS) statisztikailag a szunitinib előnyét mutatta [relatív hazárd (HR): 0,491 (95%-os CI: 0,290–0,831)]; a halálozás kockázata kétszer nagyobb volt a placebo-, mint a szunitinib-csoportban.

A hatásosság és biztonságosság időközi elemzését követően a független Adat- és Biztonságosság-ellenőrző Bizottság (Data and Safety Monitoring Board, DSMB) ajánlására a vizsgálat vak szakaszát lezárták, és a placebocsoport betegeinek felajánlották a nyílt elrendezésben végzett szunitinib-kezelést.

A vizsgálat nyílt elrendezésű kezelési fázisában összesen 255 beteg részesült szunitinib-kezelésben, köztük 99 olyan beteg, akit kezdetben placebóval kezeltek.

A vizsgálat nyílt elrendezésű szakaszában az elsődleges és másodlagos végpontok elemzése ismételten megerősítette az időközi elemzésnél kapott eredményeket, ahogy azt a 2. táblázat is mutatja:

2. táblázat. A GIST hatásosság-végpontok összegzése (beválasztás szerinti [Intention to Treat, ITT] betegpopuláció)
	
	Kettős vak kezelés a
	

	
	Medián (95%-os CI)
	Relatív hazárd
	Placebo keresztezett csoport 
kezelése b

	Végpont
	Szunitinib
	Placebo
	95%-os CI
	p-érték
	

	Elsődleges
	

	TTP (hét)
	
	
	
	
	

	Időközi
	27,3 (16,0–32,1)
	6,4 (4,4–10,0)
	0,329 (0,233–0,466)
	<0,001
	-

	Végső
	26,6 (16,0–32,1)
	6,4 (4,4–10,0)
	0,339 (0,244–0,472)
	<0,001
	10,4 (4,3–22,0)

	Másodlagos
	

	PFS (hét) c
	

	Időközi
	24,1 (11,1–28,3)
	6,0 (4,4–9,9)
	0,333 (0,238–0,467)
	<0,001
	-

	Végső
	22,9 (10,9–28,0)
	6,0 (4,4–9,7)
	0,347 (0,253–0,475)
	<0,001
	-

	ORR (%) d
	

	Időközi
	6,8 (3,7–11,1)
	0 (-)
	N/A
	0,006
	-

	Végső
	6,6 (3,8–10,5)
	0 (-)
	N/A
	0,004
	10,1 (5,0–17,8)

	OS (hét) e
	

	Időközi
	-
	-
	0,491 (0,290–0,831)
	0,007
	-

	Végső
	72,7 (61,3–83,0)
	64,9 (45,7–96,0)
	0,876 (0,679–1,129)
	0,306
	-


Rövidítések: CI = konfidenciaintervallum; ITT = beválasztás szerinti; N/A = nem értelmezhető; ORR = objektív válaszarány; OS = teljes túlélés; PFS = progressziómentes túlélés; TTP = tumorprogresszióig eltelt idő.
a	A kettős vak kezelés eredményei az ITT populációból származnak, és ahol lehetett, központi, egy radiológus által végzett mérést alkalmaztak.
b	A 99 beteg hatásossági eredményei, akiket a vizsgálat vak szakaszának befejeztét követően a placebóról szunitinibre kereszteztek át. Az átkeresztezéskor a kiindulási értékeket újraértékelték, és a hatásossági elemzés a vizsgáló értékelésén alapult.
c	Az időközi progressziómentes túlélés (Progression Free Survival, PFS) adatait az eredeti adatok újraszámítása alapján frissítették.
d	Az objektív válaszarányt (Objective Response Rate, ORR) azoknak a betegeknek a százalékarányával adták meg, akiknél megerősítették a válaszreakciót, megadták továbbá a 95%-os konfidenciaintervallumot.
e	Az adatok éretlensége miatt még nem érték el a mediánértéket.

A medián teljes túlélés (OS) az ITT populációban 72,7 hét volt a szunitinib-csoportban, és 64,9 hét volt a placebocsoportban (HR: 0,876, 95%-os CI: 0,679–1,129, p = 0,306). Ebben az elemzésben a placebocsoportba tartoztak azok a betegek, akiket placebokezelésre randomizáltak, majd ezt követően a nyílt elrendezésű vizsgálati szakaszban szunitinib-kezelésben részesültek.

Előzőleg nem kezelt, metasztatizáló vesesejtes carcinoma
Egy III. fázisú, randomizált, multicentrikus, nemzetközi vizsgálatot végeztek, amelyben a szunitinib hatásosságát és biztonságosságát vizsgálták interferon-α- (IFN-α) kezeléssel összehasonlítva előzőleg nem kezelt metasztatizáló vesesejtes carcinomás (MRCC) betegek körében. A két kezelési csoportba 750 beteget randomizáltak 1 : 1 arányban. A betegek vagy szunitinibet kaptak ismétlődő, 6 hetes ciklusokban, amelyek négy hétig tartó, 50 mg/nap per os adagolásból, majd két hét szünetből álltak (4/2 adagolási rend), vagy IFN-α-t kaptak, amely során hetente háromszor, nem egymást követő napokon, dózisonként az első héten 3 millió egységet adtak be szubkután injekcióként, a második héten 6 millió egységet, a harmadik héten és azt követően pedig 9 millió egységet.

A kezelés medián időtartama 11,1 hónap (szélsőértékek: 0,4–46,1) volt a szunitinib-kezelés, és 4,1 hónap (szélsőértékek: 0,1–45,6) az IFN-α-kezelés esetén. A szunitinibet szedő betegek 23,7%‑ánál, az IFN-α-t kapó betegek 6,9%-ánál jelentettek a kezeléssel összefüggő, súlyos nemkívánatos eseményeket. Ugyanakkor, a nemkívánatos események miatt a kezelést abbahagyók aránya a szunitinib esetén 20,0%, míg az IFN-α esetén 23% volt. Az adagolás megszakítása 202, szunitinibet szedő betegnél (54%) és 141, IFN-α -t kapó betegnél (39%) fordult elő. Dóziscsökkentés 194, szunitinibet szedő betegnél (52%) és 98, IFN-α -t kapó betegnél (27%) fordult elő. A betegeket a betegség progressziójáig vagy a vizsgálatból történő kilépésig kezelték. Az elsődleges hatásossági végpont a PFS volt. A tervezett időközi elemzés a szunitinib statisztikailag szignifikáns előnyét mutatta az IFN-α -val szemben, ebben a vizsgálatban a medián PFS a szunitinib kezelési csoportban 47,3 hét, míg az IFN-α kezelési csoportban 22,0 hét volt; a HR 0,415 volt (95%-os CI: 0,320–0,539, p‑érték <0,001). További végpontok voltak még az ORR, az OS (Overall Survival) és a biztonságosság. Az alapvető radiológiai vizsgálatokat az elsődleges végpont elérése után abbahagyták. A végső elemzésben a vizsgáló által megállapított objektív válaszarány (Objective Response Rate, ORR) a szunitinib-csoportban 46% (95%-os CI: 41%, 51%) és az IFN-α -csoportban 12,0% (95%-os CI: 9%, 16%) volt (p-érték <0,001).

A szunitinib-kezeléshez hosszabb túlélés társult, mint az IFN-α-kezeléshez. A medián OS a szunitinib-csoportban 114,6 hét (95%-os CI: 100,1–142,9), az IFN‑α-csoportban pedig 94,9 hét volt (95%-os CI: 77,7–117,0), HR: 0,821 (95%-os CI: 0,673–1,001; p = 0,0510, nem rétegzett log-rank próba szerint).

Az alapvető radiológiai és laboratóriumi vizsgálatok szerint megállapított progressziómentes túlélési (Progression Free Survival, PFS) és teljes túlélési (Overall Survival, OS) adatok az ITT (Intention to Treat, beválasztás szerinti) populációban a 3. táblázatban kerültek összefoglalásra:

3. táblázat. A hatásossági végpontok összegzése még nem kezelt MRCC-ben (beválasztás szerinti [Intention to Treat, ITT] populáció)

	
	Szunitinib
(N = 375)
	IFN-α
(N = 375)

	Progressziómentes túlélés összegzése
	
	

	A beteg állapota nem progrediált, illetve a beteg nem halt meg [n (%)]
	161 (42,9)
	176 (46,9)

	A betegnél progressziót észleltek vagy a beteg meghalt
[n (%)]
	214 (57,1)
	199 (53,1)

	Progressziómentes túlélés, PFS (hét)
	

	Kvartilis (95%-os CI)
	

		25%
	22,7 (18,0–34,0)
	10,0 (7,3–10,3)

		50%
	48,3 (46,4–58,3)
	22,1 (17,1–24,0)

		75%
	84,3 (72,9–95,1)
	58,1 (45,6–82,1)

	Nem rétegzett elemzés
	

	Relatív hazárd (szunitinib vs. IFN-α)
	0,5268

	Relatív hazárdra vonatkozó, 95%-os CI
	(0,4316–0,6430)

	p-érték a
	<0,0001

	Teljes túlélés összegzése
	

	Nem ismert, hogy a beteg meghalt-e [n (%)]
	185 (49,3)
	175 (46,7)

	Az elhalálozott betegek aránya [n (%)]
	190 (50,7)
	200 (53,3)

	Teljes túlélés, OS (hét)
	

	Kvartilis (95%-os CI)
	

		25%
	56,6 (48,7–68,4)
	41,7 (32,6–51,6)

		50%
	114,6 (100,1–142,9)
	94,9 (77,7–117,0)

		75%
	N/A
	N/A

	Nem rétegzett elemzés
	

	Relatív hazárd (szunitinib vs. IFN-α)
	0,8209

	Relatív hazárdra vonatkozó, 95%-os CI
	(0,6730–1,0013)

	p-érték a
	0,0510


Rövidítések: CI = konfidenciaintervallum; INF-α = alfa-interferon; N = betegszám; N/A = nem értelmezhető; OS = teljes túlélés; PFS = progressziómentes túlélés.
a	2-oldalú log-rank próba alapján

Citokin-refrakter metasztatizáló vesesejtes carcinoma
Egy II. fázisú szunitinib-vizsgálatot végeztek olyan betegek körében, akik korábban nem reagáltak az interleukin-2-vel vagy IFN-α -val végzett citokin-kezelésre. 63 beteg kapott 50 mg szunitinib kezdő adagot per os naponta egyszer négy egymást követő héten keresztül, majd 2 hetes szünettel, ami megfelelt a hathetes teljes kezelési ciklusnak (4/2 adagolási rend). Az elsődleges hatásossági végpont – a szolid tumorokra vonatkozó válaszértékelési kritériumok (Response Evaluation Criteria in Solid Tumors, RECIST) alapján – az objektív terápiásválasz-arány (Objective Response Rate, ORR) volt.

Ebben a vizsgálatban az objektív terápiásválasz-arány 36,5% (95%-os CI: 24,7%; 49,6%) és a medián TTP 37,7 hét volt (95%-os CI: 24,0–46,4 hét).

Egy megerősítő, nyílt elrendezésű, egykarú, multicentrikus vizsgálatban a szunitinib hatásosságát és biztonságosságát értékelték citokin-kezelésre refrakter MRCC-betegek körében, melynek során 106 beteg kapott legalább egy 50 mg-os napi szunitinib-adagot a 4/2 adagolási rend szerint.

A vizsgálat elsődleges hatásossági végpontja az ORR volt. A másodlagos hatásossági végpontok közé tartozott a TTP, a válasz időtartama (Duration of Response, DR) és a teljes túlélés (Overall Survival, OS).

Ebben a vizsgálatban az ORR 35,8% volt (95%-os CI: 26,8%, 47,5%). A medián DR-t és a medián OS-t még nem érték el.

A pancreas neuroendokrin tumorai
Nem reszekálható pNET-ben szenvedő betegeknél a napi 50 mg, 4/2-es adagolási rend szerint monoterápiában adott szunitinib hatásosságát és biztonságosságát egy szupportív II. fázisú, nyílt elrendezésű, multicentrikus vizsgálat értékelte. Egy, a pancreas szigetsejtes daganatában szenvedő, 66 betegből álló kohorszban az elsődleges végpontként definiált tumorválasz 17% volt.

Monoterápiában alkalmazott szunitinibbel, nem reszekálható pNET-ben szenvedő betegek részvételével egy pivotális III. fázisú, multicentrikus, nemzetközi, randomizált, kettős vak, placebokontrollos vizsgálatot végeztek.

A vizsgálatba bevont betegeknek az elmúlt 12 hónapban RECIST alapján dokumentált progressziót kellett mutatniuk. A betegeket 1 : 1 arányban, tervezett gyógyszermentes időszak nélkül folyamatosan adott, napi egyszeri 37,5 mg szunitinibre (N = 86) vagy placebóra (N = 85) randomizálták.

A vizsgálat elsődleges célja a PFS összehasonlítása volt a szunitinibet, illetve a placebót kapó betegek között. Az egyéb végpontok közé tartozott az OS, az ORR, a PRO (Patient-Reported Outcome, a beteg által jelentett kimenetel) és a biztonságosság.

A demográfiai adatok a szunitinib- és a placebocsoportban hasonlóak voltak. Továbbá, a szunitinibet szedő betegek 49%-ának, a placebót szedő betegek 52%-ának volt nem funkcionáló tumora, és mindkét csoportban a betegek 92%-ának volt májmetasztázisa.

A szomatosztatin-analógok alkalmazása a vizsgálatban megengedett volt.

A szunitinibet kapó betegek 66%-a, a placebót kapó betegek 72%-a részesült korábban szisztémás kezelésben. Továbbá, a szunitinibet kapó betegek 24%-a, míg a placebót kapó betegek 22%-a kapott szomatosztatin-analógot.

A vizsgáló által meghatározott progressziómentes túlélés (PFS) tekintetében a szunitinib-kezelés klinikailag szignifikáns előnyt eredményezett a placebóval szemben. A medián PFS a szunitinib-csoportban 11,4 hónap, a placebocsoportban 5,5 hónap volt [relatív hazárd (HR): 0,418 (95%-os CI: 0,263–0,662), p‑érték = 0,0001]. Hasonló eredményeket figyeltek meg, amikor a vizsgáló által végzett tumormérésekre RECIST kritériumokat alkalmaztak, és az így kapott (derivált) tumorválasz értékelésével határozták meg a betegségprogressziót, ahogy azt a 4. táblázat mutatja. A kezelés kezdetén meghatározott betegjellemzők szerinti minden alcsoportban, beleértve a korábbi szisztémás kezelések száma szerinti elemzést is, a szunitinib előnyét mutató relatív hazárdot figyeltek meg. A szunitinib-csoportban összesen 29, a placebocsoportban pedig 24 beteg nem részesült korábban szisztémás kezelésben. Ezeknél a betegeknél a PFS-re vonatkoztatott HR 0,365 (95%-os CI: 0,156–0,857), p = 0,0156 volt. Hasonlóan, a szunitinib-csoportba tartozó többi, 57 betegnél (beleértve 28, egy korábbi szisztémás kezelésben és 29, kettő vagy több korábbi szisztémás kezelésben részesülő beteget), valamint a placebocsoportba tartozó többi, 61 betegnél (beleértve 25, egy korábbi szisztémás kezelésben és 36, kettő vagy több korábbi szisztémás kezelésben részesülő beteget) a PFS-re vonatkoztatott HR 0,456 (95%‑os CI: 0,264–0,787), p = 0,0036 volt.

Elvégezték a PFS szenzitivitási analízisét, ahol a progresszió a vizsgáló által jelentett tumorméréseken alapult, és ahol minden, a vizsgálat befejezésétől eltérő okból a vizsgálatot elhagyó (cenzorált) beteget PFS-eseményt tapasztalóként kezeltek. Ez az elemzés egy, a szunitinib-kezelés általános hatására vonatkozó, konzervatív becslést adott, és alátámasztotta az elsődleges elemzést, mivel 0,507-es HR-t mutatott ki (95%-os CI: 0,350–0,733), p = 0,000193. A kezelés hatásának becslését egyaránt befolyásolhatta az, hogy a pancreas NET-ben végzett pivotális vizsgálatot egy független Gyógyszerellenőrző Bizottság (Drug Monitoring Committee) ajánlására idő előtt leállították, valamint az is, hogy az elsődleges végpont a vizsgálók értékelésén alapult.

A PFS vizsgáló szerinti meghatározásából eredő torzítás kizárásának érdekében elvégezték a felvételek BICR vizsgálatát: ez a vizsgálat alátámasztotta a vizsgálók értékelését, ahogy azt a 4. táblázat mutatja.

4. táblázat. A III. fázisú vizsgálatból származó pNET hatásossági eredmények
	Hatásossági paraméter
	Szunitinib
(N = 86)
	Placebo
(N = 85)
	Relatív hazárd
(95%-os CI)
	p-érték

	Progressziómentes túlélés [medián, hónap (95%-os CI)] a vizsgáló értékelése alapján
	11,4
(7,4–19,8)
	5,5
(3,6–7,4)
	0,418
(0,263–0,662)
	0,0001 a

	Progressziómentes túlélés [medián, hónap (95%-os CI)] derivált tumorválasz-meghatározás, amely a vizsgáló általi tumormérésekre alkalmazott RECIST-en alapul
	12,6
(7,4–16,9)
	5,4
(3,5–6,0)
	0,401
(0,252–0,640)
	0,000066 a

	Progressziómentes túlélés [medián, hónap (95%-os CI)] az alkalmazott kezelést nem ismerő, független, központi értékelése szerinti tumormeghatározás
	12,6
(11,1–20,6)
	5,8
(3,8–7,2)
	0,315
(0,181–0,546)
	0,000015 a

	Teljes túlélés [5 éves utánkövetés] [medián, hónap (95%-os CI)]
	38,6
(25,6–56,4)
	29,1
(16,4–36,8)
	0,730
(0,504–1,057)
	0,0940 a

	Objektív terápiásválasz-arány
[%, (95%-os CI)]
	9,3
(3,2–15,4)
	0
	N/A
	0,0066 b


Rövidítések: CI = konfidenciaintervallum, N = betegszám, N/A = nem értelmezhető, pNET = neuroendokrin pancreastumor; RECIST = szolid tumorokra vonatkozó válaszértékelési kritériumok
a	2-oldalú, nem rétegzett log-rank próba
b	Fisher-féle egzakt próba




1. ábra. A PFS Kaplan–Meier-féle görbéje a III. fázisú pNET-vizsgálatban
[image: ]
Rövidítések: CI = konfidenciaintervallum, N = betegszám, PFS = progressziómentes túlélés, pNET = neuroendokrin pancreastumor

A vizsgálat lezárásának időpontjában a teljes túlélés (OS) adatai még nem voltak érettek [20,6 hónap (95%-os CI: 20,6; nem elért) a szunitinib-csoportban, összehasonlítva a még nem elért OS-sel (95%-os CI: 15,5, nem elért) a placebocsoportban, HR: 0,409 (95%-os CI: 0,187–0,894), p-érték = 0,0204]. A szunitinib-csoportban 9 haláleset, a placebocsoportban 21 haláleset volt.

A betegség progressziójakor a betegeket tájékoztatták a kapott kezelésről és a placebocsoport betegeinek nyílt elrendezésben szunitinib-kezelést ajánlottak fel egy különálló, kiterjesztett vizsgálat keretében. A vizsgálat korai lezárásának eredményeképpen a többi beteget is tájékoztatták, és nyílt elrendezésben szunitinib-kezelést ajánlottak fel számukra a különálló, kiterjesztett vizsgálat keretében. A placebocsoportból 85-ből összesen 59 beteg (69,4%) került át nyílt elrendezésben szunitinib-kezelésre a betegség progresszióját vagy a vizsgálat lezárását követően, a vakosítás feloldása után. A kiterjesztett vizsgálatban 5 éves utánkövetés után a teljes túlélés (OS) HR-ja 0,730 volt (95%‑os CI: 0,504–1,057).

Az Európai Rákkutatási és Kezelési Szervezet életminőséget értékelő kérdőívének (European Organization for Research and Treatment of Cancer Quality of Life Questionnaire. EORTC QLQ-C30) eredményei azt mutatták, hogy a betegeknél az általános, globális, egészséggel összefüggő életminőség és az 5 funkcionális részterület (fizikai, szerepvállalási, kognitív, emocionális és szociális) a szunitinib-kezelés alatt a placebóhoz képest megtartott volt, korlátozott számú nemkívánatos tüneti hatással.

Egy IV. fázisú, nemzetközi, multicentrikus, egykarú, nyílt elrendezésű vizsgálatban a szunitinib hatásosságát és biztonságosságát értékelték progresszív, előrehaladott/metasztatizáló, jól differenciált, nem reszekálható pNET-ben szenvedő betegeknél.

Százhat beteg (61 beteg az előzőleg nem kezelt kohorszban és 45 beteg a többedvonalbeli kezelési kohorszban) részesült per os szunitinib-kezelésben napi egyszeri 37,5 mg adagban, folyamatos napi adagolási rendben (Continuous Daily Dosing, CDD).

A vizsgáló értékelése alapján a medián PFS 13,2 hónap volt, mind a teljes populációban (95%-os CI: 10,9–16,7), mind pedig a kezelésben előzőleg nem részesült kohorszban (95%-os CI: 7,4–16,8).

Gyermekek és serdülők
A szunitinib gyermeknél és serdülőknél való alkalmazásáról a tapasztalatok korlátozottak (lásd 4.2 pont).

Per os alkalmazott szunitinibbel egy I. fázisú dóziseszkalációs vizsgálatot folytattak le 35 refrakter szolid tumoros beteg részvételével, ahol 30 gyermek és serdülő (3–17 éves) és 5 fiatal felnőtt (18–21 éves) volt, akiknek a többsége primer agydaganat diagnózisával került bevonásra a vizsgálatba. A vizsgálat első felében dóziskorlátozó kardiotoxicitást figyeltek meg, aminek folytán módosításra került sor: a potenciálisan kardiotoxikus hatást kifejtő terápiában (köztük az antraciklinek) vagy a szívbesugárzásban részesült betegeket kizárták a vizsgálatból. A vizsgálat második részében – amelyben részt vettek rákellenes terápiában korábban részesült betegek, akiknél azonban nem álltak fenn a kardiotoxicitás kockázati tényezői – a szunitinib-terápia általában tolerálhatónak és klinikailag kezelhetőnek bizonyult a 15 mg/m2/nap dózis (még tolerált maximális dózis, MTD) 4/2 adagolási rend szerinti adagolása mellett. A vizsgálati alanyok egyikénél sem mutatkozott sem teljes, sem részleges válasz. Stabil betegséget 6 betegnél (17%) figyeltek meg. Egy GIST-ben szenvedő beteget vontak be 15 mg/m2/nap dózis szintjén, de nem észleltek jótékony hatásra mutató jelet. A megfigyelt, gyógyszer okozta mellékhatások hasonlítottak a felnőtteknél általánosságban megfigyeltekhez (lásd 4.8 pont).

Egy II. fázisú, nyílt elrendezésű vizsgálatot folytattak le 29, HGG-ben vagy ependymomában szenvedő beteg részvételével, ahol 27 gyermek és serdülő (3–16 éves) és 2 fiatal felnőtt (18–19 éves) volt. Mivel nem mutatkozott betegségkontroll, a vizsgálatot már az időközi elemzés tervezett idejében lezárták. A medián PFS 2,3 hónap volt a HGG- és 2,7 hónap az ependymoma-csoportban. A medián összesített OS 5,1 hónap volt a HGG- és 12,3 hónap az ependymoma-csoportban. A leggyakoribb (≥10%) jelentett, kezeléssel összefüggő nemkívánatos esemény a csoportokat összevonva a neutrofilszám-csökkenés (6 beteg esetében [20,7%]) és az intracranialis vérzés (3 beteg esetében [10,3%]) volt (lásd 4.8 pont).

Egy I/II. fázisú vizsgálat, amelyet 6, 13–16 éves, GIST-ben szenvedő gyermek és serdülő beteg részvételével folytattak le, akik a 4/2 adagolási rend szerint 15 mg/m2/nap és 30 mg/m2/nap közötti dózisú szunitinibet kaptak, valamint a publikált adatok (20 GIST-ben szenvedő gyermek és serdülő, vagy fiatal felnőtt beteg) azt mutatják, hogy a szunitinib-kezelés 26 betegből 18-nál (69,2%) betegségstabilizáló hatást eredményezett, még az imatinib sikertelensége vagy intoleranciája után is (21 betegből 16 betegsége stabil), vagy de novo/műtét után (5 betegből 2 betegsége stabil). Az I/II. fázisú vizsgálatban 6‑ból 3-3 betegnél figyeltek meg stabil betegséget, illetve betegségprogressziót (1 beteg neoadjuváns, 1 beteg pedig adjuváns imatinibet kapott). Ugyanebben a vizsgálatban 6 betegből 4 (66,7%) 3-4. súlyossági fokozatú, kezeléssel összefüggő nemkívánatos eseményt tapasztalt (3. súlyossági fokozatú hypophosphataemia, neutropenia és thrombocytopenia 1‑1 beteg esetében és egy 4. súlyossági fokozatú neutropenia 1 beteg esetében). Ezen kívül a publikációk az alábbi 3. súlyossági fokozatú mellékhatásokat írják le összesen 5 betegnél: fáradtság (2), emésztőrendszeri mellékhatások (a hasmenést is beleértve) (2), vérképzőszervi mellékhatások (beleértve az anaemiát) (2), cholecystitis (1), hyperthyreoidismus (1) és mucositis (1).

Egy populációs farmakokinetikai (PK) és farmakokinetikai/farmakodinámiás (PK/PD) elemzést végeztek, hogy extrapolálják a szunitinib farmakokinetikai és legfontosabb biztonságossági és hatásossági végpontjait a GIST-ben szenvedő gyermek és serdülő (6-17 éves) betegekre. Az elemzés egyfelől GIST-ben szenvedő vagy szolid tumoros felnőtt betegektől, másfelől szolid tumoros gyermek és serdülő betegektől gyűjtött adatokon alapult. A modellező elemzések alapján a fiatalabb életkor és a kisebb testtömeg látszólag nem befolyásolta negatívan a szunitinib-plazmaexpozícióra adott biztonságossági és hatásossági válaszokat. Látszólag a szunitinib előny/kockázat arányát sem befolyásolta negatívan a fiatalabb életkor és a kisebb testtömeg: azt leginkább a plazmabeli gyógyszerexpozíció határozta meg.

Az Európai Gyógyszerügynökség (EMA) a gyermekek és serdülők esetén minden korosztálynál eltekint a szunitinib vizsgálati eredményeinek benyújtási kötelezettségétől a vese- vagy vesemedence- carcinoma (kivéve nephroblastoma, nephroblastomatosis, világossejtes sarcoma, mesoblasticus nephroma, renalis medullaris carcinoma és a vese rhabdoid tumora) kezelésében (lásd 4.2 pont).

Az Európai Gyógyszerügynökség (EMA) a gyermekek és serdülők esetén minden korosztálynál eltekint a szunitinib vizsgálati eredményeinek benyújtási kötelezettségétől a gastroenteropancreaticus neuroendokrin tumorok (kivéve neuroblastoma, neuroganglioblastoma, phaeochromocytoma) kezelésében (lásd 4.2 pont).

5.2	Farmakokinetikai tulajdonságok

A szunitinib farmakokinetikai (PK) tulajdonságait 135 egészséges önkéntesnél és 266 szolid tumoros betegnél vizsgálták. A PK tulajdonságok hasonlóak voltak az összes vizsgált szolid tumoros betegpopulációban és az egészséges önkénteseknél is.

A 25 és 100 mg közötti adagok mellett a plazmakoncentráció–idő görbe alatti terület (AUC) és a Cmax értéke az adaggal lineárisan nő. Ismétlődő, naponkénti adagolás során a szunitinib 3-4-szeresére, fő aktív metabolitja 7-10-szeresére akkumulálódik. A szunitinib és fő aktív metabolitjának dinamikus egyensúlyi koncentrációja 10-14 napon belül alakul ki. A 14. napon a szunitinib és aktív metabolitjának együttes plazmakoncentrációja 62,9–101 ng/ml, ami megfelel az in vitro receptorfoszforiláció-gátlás vizsgálataiból és az in vivo tumorstagnálás/tumornövekedés-gátlás vizsgálataiból származó preklinikai adatokból előre jelzett célkoncentrációnak. Az elsődleges aktív metabolit a teljes expozíció 23-37%-áért felelős. A vizsgált adagolási rendek mellett sem az ismétlődő, naponkénti adagolás, sem az ismétlődő kezelési ciklusok során nem észleltek jelentős változást a szunitinib és az elsődleges aktív metabolit farmakokinetikájában.

Felszívódás
A szunitinib per os alkalmazása után a Cmax általában 6-12 óra múlva (a maximális plazmakoncentráció kialakulásáig eltelt idő, tmax) alakul ki.

Az étel nem befolyásolja a szunitinib biohasznosulását.

Eloszlás
In vitro mérésekben a szunitinib és fő aktív metabolitjának humán plazmafehérjékhez való kötődése 95%, illetve 90% volt, vélhetően a koncentrációtól függetlenül. A szunitinib látszólagos eloszlási térfogata (Vd) nagy, 2230 l, ami szövetekben történő eloszlást jelez.

Metabolikus interakciók
Az összes vizsgált citokróm P450 (CYP) izoforma (CYP1A2, CYP2A6, CYP2B6, CYP2C8, CYP2C9, CYP2C19, CYP2D6, CYP2E1, CYP3A4/5 és CYP4A9/11) számított in vitro Ki értéke azt jelezte, hogy nem valószínű, hogy a szunitinib és aktív metabolitja klinikailag releváns mértékben indukálná az ezen az enzimeken keresztül lebomló hatóanyagok metabolizmusát.

Biotranszformáció
A szunitinib döntően a CYP3A4 CYP-izoformán keresztül metabolizálódik, a fő aktív metabolitot, a dezetil-szunitinibet eredményezve, amely aztán tovább bomlik ugyanezen izoenzim segítségével.

A szunitinib és az erős CYP3A4-enziminduktorok vagy -inhibitorok egyidejűleg történő alkalmazását el kell kerülni, mert a szunitinib plazmaszintje megváltozhat (lásd 4.4 és 4.5 pont).

Elimináció
Az exkréció döntően a széklettel történik (61%), míg a vesén keresztül a beadott adagból származó változatlan formájú hatóanyag és metabolitjainak 16%-a ürül. Elsősorban a szunitinibet és fő aktív metabolitját azonosították a plazmában, a vizeletben és a székletben, a mért radioaktivitás sorrendben a 91,5%, 86,4% és 73,8%-át tette ki az összegyűjtött mintákban. Kevésbé jelentős metabolitokat azonosítottak a vizeletben és a székletben, de a plazmában általában nem. A teljes orális clearance (CL/F) 34-62 l/óra volt. Egészséges önkénteseknél per os adagolás után a szunitinib és a fő aktív dezetil-metabolitjának eliminációs féléletideje kb. 40-60, illetve 80-110 óra.

Egyidejű alkalmazás BCRP-inhibitorokkal
A szunitinib a BCRP efflux transzporter szubsztrátja in vitro. Az A6181038 vizsgálatban a gefitinibnek, egy BCRP inhibitornak az egyidejű alkalmazása nem eredményezett klinikailag jelentős hatást a szunitinib vagy a teljes gyógyszer (szunitinib + metabolitjai) Cmax- és AUC-értékére (lásd 4.5 pont). Ez egy multicentrikus, nyílt elrendezésű, I/II. fázisú vizsgálat volt, ahol a cél a gefitinibbel egyidejűleg alkalmazott szunitinib biztonságosságának és tolerálhatóságának, a még tolerált maximális dózisnak és az antitumor hatásnak a vizsgálata volt metasztatizáló vesesejtes karcinómában (MRCC). A másodlagos vizsgálati cél a gefitinib (napi 250 mg) és a szunitinib (37,5 mg [1. kohorsz, n = 4] vagy 50 mg [2. kohorsz, n = 7] naponta, ahol 4 hét gyógyszerszedést 2 hét gyógyszermentes időszak követ) farmakokinetikájának kiértékelése volt egyidejű alkalmazásuk esetén. A szunitinib PK paramétereinek változása klinikailag nem volt jelentős, és nem mutatott semmilyen gyógyszer-interakciót. Azonban, tekintettel az alanyok viszonylag alacsony számára (N = 7 + 4), és a betegek farmakokinetikai paramétereinek viszonylag nagy különbségeire, a PK gyógyszer-interakciók értelmezésekor óvatossággal kell eljárni.

Különleges populációk

Májkárosodás
A szunitinib és elsődleges bomlásterméke főként a májban metabolizálódik. A szunitinib egyszeri adagja után a szisztémás expozíció hasonló volt az enyhe vagy közepes fokú (Child–Pugh A és B stádium) májkárosodásban szenvedő és a normál májfunkciójú egyénekben. A szunitinibet nem vizsgálták súlyos (Child–Pugh C stádium) májkárosodásban szenvedő egyéneknél.

A rákos betegekkel végzett vizsgálatokból kizárták azokat a betegeket, akiknek a GPT (ALAT) vagy GOT (ASAT) értéke meghaladta a normálérték felső határának (ULN) 2,5 szeresét, illetve – a májmetasztázisnak tulajdoníthatóan – a normálérték ötszörösét.

Vesekárosodás
A populációs PK elemzések azt mutatták, hogy a szunitinib látszólagos clearance-ét (CL/F) a kreatinin-clearance (CLcr) a 42–347 ml/perc tartományban nem befolyásolta. A szunitinib egyszeri dózisát követően a szisztémás expozíció hasonló volt a súlyos vesekárosodásban (kreatinin‑clearance <30 ml/perc) szenvedő és az ép vesefunkciójú (kreatinin-clearance >80 ml/perc) vizsgálati alanyoknál. Bár a szunitinib és elsődleges metabolitja végstádiumú vesebetegségben (ESRD) szenvedő betegeknél hemodialízissel nem eliminálódott, a szunitinib teljes szisztémás expozíciója 47%-kal, primer metabolitjának teljes szisztémás expozíciója 31%-kal volt alacsonyabb a normál vesefunkciójú vizsgálati alanyoknál mérthez képest.

Testtömeg, teljesítménystátusz
A demográfiai adatok populációs PK elemzése azt mutatja, hogy nem szükséges a kezdő adagot a testtömeg vagy az ECOG- (Eastern Cooperative Oncology Group) teljesítménystátusz függvényében módosítani.

Nem
A rendelkezésre álló adatok azt mutatják, hogy nőknél mintegy 30%-kal alacsonyabb lehet a szunitinib látszólagos clearance-e (CL/F), mint férfiaknál: ez a különbség a kezdő adag módosítását nem teszi szükségessé.

Gyermekek és serdülők
A szunitinib gyermek és serdülő betegeknél való alkalmazására vonatkozó tapasztalatok korlátozottak (lásd 4.2 pont). Egy, GIST-ben szenvedő és szolid tumoros felnőtt betegektől, valamint szolid tumoros gyermek és serdülő betegektől gyűjtött összesített adathalmazon populációs farmakokinetikai elemzéseket végeztek. Lépcsőzetes kovariancia-modellezési elemzéseket hajtottak végre, hogy értékeljék a szunitinib és aktív metabolitjainak fontos farmakokinetikai paramétereire – az életkor és a testméret (a teljes testtömeg vagy a testfelület), valamint más kovariánsok által – gyakorolt hatásokat. Az életkorral és a testmérettel kapcsolatos, tesztelt kovariánsok közül az életkor jelentős kovariáns volt a szunitinib látszólagos clearance-ének vonatkozásában (minél fiatalabb volt a gyermek vagy serdülő beteg, annál alacsonyabb volt a látszólagos clearance). Ehhez hasonlóan a testfelület jelentős kovariáns volt az aktív metabolit látszólagos clearance-ének tekintetében (minél kisebb volt a testfelület, annál alacsonyabb volt a látszólagos clearance).

Továbbá, a 3 gyermekgyógyászati vizsgálat (2 pediátriai szolidtumor-vizsgálat és 1 pediátriai GIST-vizsgálat; korcsoportok: 6–11 évesek és 12–17 évesek) összesített betegadatainak integrált, populációs PK-i elemzése alapján, a kiindulási testfelület jelentős kovariáns volt a szunitinib és aktív metabolitja látszólagos clearance-ének tekintetében. Ezen elemzés értelmében a kb. 20 mg/m2/nap dózis (testfelület: 1,10–1,87 m2) szerinti adagolásban a szunitinib és aktív metabolitja gyermek és serdülő betegek esetében a becslések szerint hasonló (az AUC 75 és 125%-a közötti) plazmabeli expozíciót idéz elő, mint az 50 mg/nap dózis a 4/2 adagolási rend szerint kezelt, GIST-ben szenvedő felnőtt betegek esetében (AUC 1233 ng×óra/ml). Gyermekgyógyászati vizsgálatokban a szunitinib kezdő dózisa 15 mg/m2 volt (az I. fázisú dóziseszkalációs vizsgálatban azonosított MTD alapján, lásd 5.1 pont), amelyet GIST-es gyermek és serdülő betegeknél 22,5 mg/m2-re, a későbbiekben pedig 30 mg/m2-re emeltek (az 50 mg/nap teljes napi dózist nem túllépve) a betegeknél fennálló egyéni biztonságosság/tolerálhatóság alapján. Továbbá a GIST‑ben szenvedő gyermek és serdülő betegekről közölt szakirodalom szerint a számított kezdő dózis 16,6 mg/m2-től 36 mg/m2-ig terjedt, az adagokat 40,4 mg/m2-ig emelték (nem meghaladva a napi 50 mg‑os teljes dózist).

5.3	A preklinikai biztonságossági vizsgálatok eredményei

Patkányoknál és majmoknál a max. 9 hónapig tartó, ismételt adagolású dózistoxicitási vizsgálatok során elsődleges célszervi hatásokat a gastrointestinalis traktusban (hányás és hasmenés, majmoknál); a mellékvesében (corticalis congestio és/vagy bevérzés, patkányoknál és majmoknál, melyet a patkányoknál fibrózissal járó nekrózis követett); a vérképző- és nyirokrendszerben (csökkent sejtes elemek a csontvelőben és a thymus, a lép és a nyirokcsomók lymphoid elemeinek kiürülése); az exokrin pancreasban (a mirigy-acinusok degranulációja az egyes sejtek nekrózisával); a nyálmirigyben (acinusok hipertrófiája); a csont-ízületben (növekedési lemez megvastagodása); az uterusban (atrófia) és ovariumokban (csökkent tüszőérés) találtak. Az összes eltérés klinikailag releváns szunitinib-plazmakoncentráció mellett alakult ki. A más vizsgálatokban észlelt egyéb hatások közé tartozott a QTc-időtartam megnyúlása, az LVEF csökkenése, a tubularis atrófia a herékben, a megnövekedett mesangialis sejtek a vesékben, a vérzések a gastrointestinalis traktusban és a szájnyálkahártyában és az elülső hypophysis sejtes hipertrófiája. Feltételezik, hogy az uterusban (endometriumatrófia) és a csont növekedési lemezében (epiphysis megvastagodása vagy a porc dysplasiája) észlelt változások a szunitinib farmakológiai hatásával függnek össze. Ezen eltérések nagyrészt reverzibilisek voltak a 2‑6 hetes kezelésmentes periódus után.

Genotoxicitás
A szunitinib genotoxicitási potenciálját in vitro és in vivo vizsgálták. A szunitinib nem volt mutagén baktériumokban, patkány máj által kiváltott metabolikus aktiváció során. A szunitinib nem okozott szerkezeti kromoszómaváltozásokat a humán perifériás vér lymphocytáiban in vitro. Poliploidiát (számszerű kromoszómaaberrációt) észleltek a humán perifériás vér lymphocytáiban in vitro, metabolikus aktiváció mellett vagy anélkül. A szunitinib nem volt klasztogén patkány csontvelőben in vivo. Nem vizsgálták a fő aktív metabolit genotoxicitási potenciálját.

Karcinogenitás
Egy egy hónapos, rasH2 transzgén egerekkel végzett dóziskereső vizsgálatban – gyomorszondán keresztüli folyamatos napi adagolás mellett (0, 10, 25, 75 vagy 200 mg/ttkg/nap) – a duodenumban a Brunner-mirigyek carcinomáját és hyperplasiáját figyelték meg a legnagyobb tesztelt dózis (200 mg/ttkg/nap) esetén.

RasH2 transzgén egerekkel egy hat hónapos karcinogenitási vizsgálatot végeztek, gyomorszondán keresztüli napi adagolással (0, 8, 25, 75 [50 mg-ra csökkentve] mg/ttkg/nap). 1 vagy 6 hónapos időtartam után a napi 25 mg/ttkg-os vagy azt meghaladó dózisok mellett (a javasolt napi dózist [Recommended Daily Dose, RDD] kapó betegeknél mért AUC ≥7,3-szerese) gastroduodenalis carcinomákat, a háttér-haemangiosarcoma emelkedett incidenciáját és/vagy a gastricus mucosa hyperplasiáját figyelték meg.

Egy kétéves, patkányokkal végzett karcinogenitási vizsgálatban (0, 0,33, 1 vagy 3 mg/ttkg/nap), melyben a szunitinibet 28 napos ciklusokban adagolták, amit 7 napos adagolásmentes időszak követett, a kezelés következtében hím patkányoknál 3 mg/ttkg/nap dózis mellett >1 év kezelés után megnövekedett a pheochromocytoma és a mellékvesevelő-hyperplasia incidenciája (a javasolt napi dózist [Recommended Daily Dose, RDD] kapó betegeknél mért AUC ≥7,8-szerese). A duodenumban lévő Brunner-mirigyek carcinomája nőstényeknél ≥1 mg/ttkg/nap (a javasolt napi dózist kapó betegeknél mért AUC ≥0,9-szerese), hímeknél 3 mg/ttkg/nap (a javasolt napi dózist kapó betegeknél mért AUC 7,8-szerese), és a glandularis gyomor mucosasejtjeinek hyperplasiája hímeknél 3 mg/ttkg/nap (a javasolt napi dózist kapó betegeknél mért AUC 7,8-szerese) dózis mellett fordult elő. Karcinogenitási vizsgálatokban a szunitinib-kezelést követően egereknél (rasH2 transzgén) és patkányoknál megfigyelt neoplasticus megfigyelések jelentősége embereknél nem tisztázott.

Reprodukciós és fejlődési toxicitás
Nem észleltek változást sem a hímek, sem a nőstények termékenységében reprodukciós toxicitási vizsgálatok során. Azonban patkányoknál és majmoknál elvégzett ismételt adagolású dózistoxicitási vizsgálatok során a nőstény termékenységét érintő hatásokat észleltek, tüszőatresia, sárgatest-degeneráció, endometriumváltozások, valamint csökkent tömegű uterus és ovarium formájában, klinikailag releváns szisztémás expozíció mellett. A hím patkányok termékenységét érintő hatásokat észleltek, a herék tubularis atrófiája, a mellékherében a csökkent spermatozoonok, a prosztata és az ondóhólyag kolloid kiürülésének formájában, az embernél észlelt szisztémás plazmaexpozíciót 25-ször meghaladó értékek mellett.

Embryofoetalis mortalitást észleltek patkányoknál, amely az élő magzatok számának szignifikáns csökkenésében és a reszorpciók számának növekedésében nyilvánult meg; megnőtt a posztimplantációs veszteség; és 28 közül 8 vemhes nősténynek volt teljes alomvesztése a humán szisztémás plazmaexpozíciót mintegy 5,5-szer meghaladó értékek mellett. Nyulaknál a gravid uterusok tömegének és az élő magzatok számának észlelt csökkenése a reszorpció, valamint a posztimplantációs veszteség növekedéséből következett, és 6-ból 4 vemhes nősténynek volt teljes alomvesztése a humán szisztémás plazmaexpozíciót mintegy 3-szor meghaladó értékek mellett. Patkányoknál az organogenezis alatt végzett 5 mg/ttkg/nap vagy nagyobb dózisú szunitinib-kezelés fejlődési rendellenességeket okozott, amelyek magzati skeletalis malformatiók (főként a thoracalis/lumbalis csigolyák lassabb elcsontosodása) formájában nyilvánultak meg, a humán szisztémás plazmaexpozíciót mintegy 5,5-szer meghaladó értékek mellett. Nyulaknál az ajakhasadék megnövekedett incidenciáját észlelték a klinikai plazmaexpozícióhoz hasonló értékek mellett, míg ajak- és szájpadhasadékot a humán szisztémás expozíciót mintegy 2,7-szeresen meghaladó plazmaexpozíció mellett.

Egy pre- és postnatalis fejlődési vizsgálatban értékelték a szunitinibet (0,3, 1,0, 3,0 mg/ttkg/nap) vemhes patkányoknál. Az anyai testtömeg-gyarapodás 1 mg/ttkg/nap, vagy azt meghaladó dózis mellett csökkent a gesztáció és szoptatás ideje alatt, de akár 3 mg/ttkg/nap (a becsült expozíció a javasolt napi dózist kapó betegeknél mért AUC ≥2,3-szerese) dózisig nem figyeltek meg anyai reprodukciós toxicitást. Az utódoknál csökkent testtömeget figyeltek meg az elválasztás előtti és utáni időszakban 3 mg/ttkg/nap dózisnál. A napi 1 mg/ttkg-os dózisnál nem figyeltek meg fejlődési toxicitást (a becsült expozíció a javasolt napi dózist kapó betegeknél mért AUC ≥0,9-szerese).


[bookmark: _Hlk163133912]6.	GYÓGYSZERÉSZETI JELLEMZŐK

6.1	Segédanyagok felsorolása

[bookmark: _Hlk163118658][bookmark: _Hlk163327309][bookmark: _Hlk163328174][bookmark: _Hlk163327284]Kapszulatöltet:
mikrokristályos cellulóz
kroszkarmellóz-nátrium
mannit
povidon (K-30)
magnézium-sztearát

[bookmark: _Hlk163118696]Kapszulahéj:
zselatin
titán-dioxid (E171)
vörös vas-oxid (E172) (a 12,5 mg, 25 mg és 50 mg kemény kapszulában)
sárga vas-oxid (E172) (a 25 mg és 50 mg kemény kapszulában)
fekete vas-oxid (E172) (a 25 mg és 50 mg kemény kapszulában)
fehér jelölőfesték (a 12,5 mg, 25 mg és 50 mg kemény kapszulában)

Fehér jelölőfesték:
sellak
titán-dioxid (E171)
propilénglikol

6.2	Inkompatibilitások

Nem értelmezhető.

6.3	Felhasználhatósági időtartam

3 év

6.4	Különleges tárolási előírások

Ez a gyógyszer nem igényel különleges tárolást.

6.5	Csomagolás típusa és kiszerelése 

30 db kemény kapszula, HDPE tartályban
28 db kemény kapszula, buborékcsomagolásban

Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések 

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés:   (két keresztes)
Osztályozás: II./2. csoport
Korlátozott érvényű orvosi rendelvényhez kötött, szakorvosi/kórházi diagnózist követően folyamatos szakorvosi ellenőrzés mellett alkalmazható gyógyszer (Sz).


7.	A FORGALOMBA HOZATALI ENGEDÉLY JOGOSULTJA

Galenika International Kft.
Baross utca 165/3.
2040 Budaörs
Magyarország


8.	A FORGALOMBA HOZATALI ENGEDÉLY SZÁMA(I)

Sunitinib Galenika 12,5 mg kemény kapszula
OGYI-T-24805/01	30×	HDPE tartályban

Sunitinib Galenika 25 mg kemény kapszula
OGYI-T-24805/02	30×	HDPE tartályban

Sunitinib Galenika 50 mg kemény kapszula
OGYI-T-24805/03	30×	HDPE tartályban


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2026. szeptember 25.


10.	A SZÖVEG ELLENŐRZÉSÉNEK DÁTUMA

2026. szeptember 25.

OGYÉI/32428/2023
OGYÉI/32429/2023
OGYÉI/32430/2023

